title: पुणे अन्तर्राष्ट्रीय विमानक्षेत्र

text: एएआई अतिरिक्त टर्मिनलों का निर्माण कर रही है क्योंकि वर्तमान टर्मिनल एक समय में केवल 550 लोगों को ही संभाल सकते हैं। निर्माण के बाद यह एक बार में 1,200 से अधिक लोगों को संभालने में सक्षम हो जाएगा. नए टर्मिनल को अंतरराष्ट्रीय स्तर का बनाया जाएगा.


title: पुणे अन्तर्राष्ट्रीय विमानक्षेत्र

text: इस नवीकरण कार्य के पूरा होने के बाद हवाई अड्डा काफी बड़े विमानों को सेवा प्रदान करने में भी सक्षम हो जायेगा जो कि वर्तमान में संभव नहीं है। इंस्ट्रूमेंट लैंडिंग सिस्टम (आईएलएस) को भी प्रस्तावित किया गया है जो जल्द ही चालू हो जायेगा ताकि खराब मौसम में भी उड़ने तथा उतरने की प्रक्रिया को आसान बनाया जा सके।


title: पुणे अन्तर्राष्ट्रीय विमानक्षेत्र

text: भारत के सभी प्रमुख महानगरों तक सेवा प्रदान की जायेगी. घरेलू ऑपरेटर औरंगाबाद के लिए उड़ानें शुरू करने की योजना बना रहे हैं।


title: पुणे अन्तर्राष्ट्रीय विमानक्षेत्र

text: वर्तमान अंतरराष्ट्रीय गंतव्यों में शामिल हैं एयर इंडिया द्वारा सेवित दुबई और फ्रैंकफर्ट जिसे प्रिवटएयर द्वारा संचालित बोईंग बीबीजे2 का इस्तेमाल करते हुए लुफ्थांसा द्वारा सेवित किया जाता है। इस उड़ान में अबतक सभी सीटें व्यापार-वर्ग की हुआ करती थीं जिसे हाल ही में बदल कर मिश्रित वर्ग कर दिया गया है इसलिए यात्रियों के पास अब इस मार्ग पर उड़ान भरने का एक सस्ता विकल्प भी मौजूद है।


title: पुणे अन्तर्राष्ट्रीय विमानक्षेत्र

text: हवाई अड्डे पर आने-जाने के लिए प्री-पेड टैक्सी सेवाएं और प्री-पेड ऑटो रिक्शा भी मौजूद हैं। पुणे के कई प्रमुख स्थानों तक एक बस सेवा उपलब्ध है और साथ ही निजी कारों को भी किराये पर लिया जा सकता है। पुणे में एक मेट्रोरेल का भी प्रस्ताव है जो हवाई अड्डे तक सेवा प्रदान करेगी।


title: सुहासी धामी

text: उन्होंने 2004 में अपने अभिनय करियर की शुरुआत की, जब वह "के. स्ट्रीट पाली हिल" के एक एपिसोड में जुगनू खंडेलवाल के रूप में दिखाई दीं। 2005 में धामी ने "रात होने को है", "पूरब या पश्चिम" और "होम स्वीट होम" में काम किया। २००६ में उन्होंने दो धारावाहिकों में काम किया। "एक चाबी है पड़ोस में" में मुख्य भूमिका निभाई और "अंतरिक्ष - एक अमर कथा" में राजकुमारी उर्मी की भूमिका में नज़र आईं। 2009 में उन्होंने "यहाँ मैं घर घर खेली" में आभा का किरदार निभाया। जुलाई 2012 में "यहाँ मैं घर घर खेली" समाप्त होने के कुछ महीने बाद, वह "आज की हाउसवाइफ है ... सब जानती है" में सोना कन्हैया चतुर्वेदी के रूप में शामिल हुईं, जो दिसंबर 2012 में प्रीमियर हुआ।


title: सुहासी धामी

text: 2012 में उन्होंने अपने पति जयशील धामी के साथ "नच बलिए 5" में प्रतियोगी के रूप में भाग लिया, जहां वो शो के दूसरे रनर अप रहे। जून 2014 में वह लाइफ ओके पर पौराणिक श्रृंखला "देवों के देव... महादेव" में मोहित रैना के साथ देवी पार्वती के रूप में नजर आईं। टीवी से 3 साल की दूरी रखने के बाद उन्होंने 2017 के अंत में वापसी की, जब उन्होंने ज़ी टीवी के नए शो "आप के आ जाने से" में अभिनेता करण जोटवानी के सामने वेदिका माथुर और वेदिका प्रताप की मुख्य भूमिका निभाई। जून 2018 में उन्होंने "पिया अलबेला" के एक एपिसोड में अभिनय किया।


title: सुहासी धामी

text: सुहासी तेलुगू फिल्म "वादे कवाली" में अभिनय किया। सुहानी ने कन्नड़ फिल्म "हागे सुमाने" में काम किया है।


title: सुहासी धामी

text: सुहासी ने टाटा मैजिक, रेमंड्स, यूनिवर्सल (माधवन के साथ), स्लाइस, यामाहा, "मोप्लीज", फोर्ड और इस तरह के कई ब्रांडों के लिए मॉडलिंग की।


title: सुहासी धामी

text: उनकी शादी "जैशील धामी" से हुई है, जो अभिनेत्री दृष्टि धामी के भाई हैं। 2015 में उनके बेटे कबीर धामी का जन्म हुआ था।


title: चूरमा

text: चूरमा जिसे चूरमा के लडडू भी कहा जाता है, राजस्थान की सर्वाधिक लोकप्रिय मिठाई है। सामान्यतः इसे दाल बाटी के साथ परोसा जाताहै। चूरमा राजस्थान के हर त्यौहार, शादी ब्याह, या सामूहिक भोज में परोसा जाता है।


title: चूरमा

text: सामान्यतः इसे मोटे आटे से बनी, बिना नमक की बाटी से बनाया जाता है। चूरमा के लडडू बनाने के लिये बाटी को कंडे की आग या भूनने के बजाय, तल कर भी बनाया जाता है। बनी हुई बाटी को फोड़ कर बारीक चूरा बना दिया जाता है और इसमें घी, गुड या चीनी एवं सूखे मेवे मिला कर बड़े साइज के लडडू बना लिये जाते हैं।


title: ललित कला अकादमी के सभासदों की सूची

text: ललित कला अकादमी की फेलोशिप को "ललित कला अकादमी रत्न" भी कहा जाता है। यह भारत में ललित कला के क्षेत्र में दिया जाने वाला एक सम्मान है। इसमें २५००० रूपये नकद, एक प्रशस्तिपत्र एवं एक प्रतीक (plaque) दिया जाता है। जैमिनी राय को सन् १९५५ में इसका पहला फेलो चुना गया था। नीचे वर्ष के क्रमानुसार सभासदों की सूची दी गयी है।


title: वी ओर आवर नेशनहुड डिफाइंड

text: वी ओर आवर नेशनहुड डिफाइंड (अनुवाद: हम अथवा हमारी राष्ट्रीयता की परिभाषा) गोलवालकर द्वारा लिखित पुस्तक है। उन्हें "गुरुजी" के नाम से भी जाना जाता है और वह राष्ट्रीय स्वयंसेवक संघ के दूसरे सरसंघचालक (सर्वोच्च नेता) थे। इसका प्रकाशन १९३९ में हुआ था।


title: वी ओर आवर नेशनहुड डिफाइंड

text: ऋतु कोहली, बलबीर पुंज और राकेश सिन्हा का विचार है कि यह पुस्तक गणेश दामोदर सावरकर की 'राष्ट्र मीमांसा' पुस्तक पर आधारित है।


title: डॉन (1978 फ़िल्म एल्बम)

text: डॉन १९७८ की इसी नाम की एक फिल्म की संगीत एल्बम है। कल्याणजी आनंदजी द्वारा संगीतबद्ध इस एल्बम के गीत अंजान और इंदीवर ने लिखे हैं। यह एल्बम १९७७ में ईएमआई द्वारा एचएमवी (हिज मास्टर्स वॉइस) के विनाइल रिकॉर्ड पर जारी की गई थी। एल्बम में कुल ५ गीत हैं, जिन्हें किशोर कुमार, लता मंगेशकर और आशा भोसले ने गाया है।


title: डॉन (1978 फ़िल्म एल्बम)

text: डॉन से पहले कल्याणजी आनंदजी ने अमिताभ के साथ ज़ंजीर में काम किया था। आनंदजी ने फिल्म के पार्श्व संगीत निर्देशक अनिल मोहिले के साथ मिलकर विजय के लिए तो भारतीय पारम्परिक संगीत तथा ग्रामीण संस्कृति पर आधारित ध्वनियां निर्मित की; और इसके विपरीत डॉन के लिए वेस्टर्न संगीत, बीट्स, और ब्रास इंस्ट्रूमेंट्स का प्रयोग किया।


title: डॉन (1978 फ़िल्म एल्बम)

text: गीत "खइके पान बनारस वाला" पहले फिल्म का हिस्सा नहीं था। निर्देशक चंद्र बरोट ने रिलीज़ से पहले जब यह फिल्म मनोज कुमार को दिखाई, तो उन्होंने फिल्म में गीत डालने की सलाह दी, जिसके बाद इसे डाला गया। यह गीत कल्याणजी आनंदजी ने देव आनंद की फिल्म बनारसी बाबू के लिए बनाया था।


title: डॉन (1978 फ़िल्म एल्बम)

text: कुल बिक्री के आधार पर डॉन ७० के दशक की तेरहवीं सर्वाधिक बिकने वाली एल्बम थी १९७९ के फिल्मफेयर पुरस्कारों में कल्याणजी आनंदजी, किशोर कुमार, और आशा भोसले को क्रमशः सर्वश्रेष्ठ संगीतकार, सर्वश्रेष्ठ पार्श्वगायक, और सर्वश्रेष्ठ पार्श्वगायिका के पुरस्कार के लिए नामांकित किया गया था। किशोर और आशा ने फिर अपनी अपनी श्रेणियों में पुरस्कार भी प्राप्त किये। १९७८ में बनी ‘डॉन’ की सफलता का सबसे बड़ा कारण उसका गीत- ‘खइके पान बनारस वाला, खुल जाए बंद अकल का ताला’ रहा।


title: डॉन (1978 फ़िल्म एल्बम)

text: २००६ में जब फरहान अख्तर ने डॉन फिल्म का सीक्वल बनाया, तो संगीतकार शंकर-एहसान-लॉय ने उस फिल्म में इस एल्बम के २ गीत, "ये मेरा दिल" और "खइके पान बनारस वाला" पुनः प्रयोग किये थे, और इन्हें क्रमशः सुनिधि चौहान तथा उदित नारायण ने गाया था। गीत "खइके पान बनारस वाला" में उदित के साथ अभिनेता शाहरुख खान ने भी रैप किया था।


title: डॉन (1978 फ़िल्म एल्बम)

text: गीत "ये मेरा दिल" का एक अंश २००५ में द ब्लैक आइड पीस द्वारा अपने हिट गीत "डोंट फंक विद माई हार्ट" में प्रयोग किया गया था। इस गीत के लिए द ब्लैक आईड पीस को सर्वश्रेष्ठ रैप प्रदर्शन के लिए अपना पहला ग्रैमी पुरस्कार मिला; जबकि कल्याणजी आनंदजी को "डॉट फंक विद माई हार्ट" में प्रयुक्त धुन की उत्पत्ति के लिए बीएमआई पुरस्कार से सम्मानित किया गया था। अमेरिकन डैड के तीसरे सीजन में इस फिल्म के थीम गीत का प्रयोग किया गया था।


title: १ (संख्या)

text: एक देवनागरी लिपि में प्रयुक्त होने वाली एक संख्या है। इसको एक कहते हैं। अंग्रेज़ी भाषा में इसे वन (One) या 1 लिखते है।


title: फ़िल्मफ़ेयर महिला प्रथम अभिनय पुरस्कार

text: यह हिन्दी फ़िल्मों के लिये दिये जाने वाला पुरस्कार है जो प्रति वर्ष एक समारोह में दिया जाता है। फ़िल्मफ़ेयर प्रथम अभिनय पुरस्कार पुरस्कार उभरते अभिनेता या अभिनेत्री को दिया जाता है।


title: जॉली एलएलबी

text: जॉली एलएलबी सुभाष कपूर द्वारा निर्देशित बॉलीवुड की कानुनी नाटक हास्य फ़िल्म है। फ़िल्म में मुख्य भूमिका अरशद वारसी, बोमन ईरानी और अमृता राव की है। फ़िल्म का नाट्य ट्रेलर 8 जनवरी 2013 को जारी किया गया। फ़िल्म 15 मार्च 2013 को जारी की गयी। फ़िल्म की कहानी वकील जगदीश त्यागी ऊर्फ जॉली के इर्द-गिर्द घूमती रहती है।


title: जॉली एलएलबी

text: अप्रैल 2014 में 61वें राष्ट्रीय फिल्म पुरस्कारों में जॉली एलएलबी को सर्वश्रेष्ठ हिंदी फिल्म का पुरस्कार मिला।


title: जॉली एलएलबी

text: सन् 2009, जगदीश त्यागी उर्फ जॉली (अरशद वारसी) एक संघर्षरत वकील है जो अपने क्षेत्र में एक बड़ा नाम बनना चाहता है। जॉली मेरठ से दिल्ली आता है और एक ऐसे केस का हिस्सा बन जाता है जिसे भारत का एक प्रसिद्ध और मंहगा वकील तेजिंदर राजपाल (बोमन ईरानी) लड़ रहा है। राजपाल का मुवक्किल राहुल दीवान (राजीव सिद्धांत) एक हिट एंड रन केस में फंसा है जिसमें उसकी गाड़ी ने फुटपाथ पर सोए कुछ लोगों को कुचल दिया था। राजपाल ने अपने क्लाइंट को बचाने के लिए पुलिस के साथ मिलकर सबूतों के साथ छेड़खानी की और साबित कर दिया कि राहुल निर्दोष है। राजपाल के बहस करने की अदा से जॉली काफी प्रभावित होता है लेकिन उसे समझ आ जाता है कि अन्याय हुआ है। जॉली केस फिर से खुलवाने के लिए जज सुंदरलाल त्रिपाठी (सौरभ शुक्ला) के कोर्ट में जनहित याचिका दायर करता है।


title: जॉली एलएलबी

text: "जॉली एलएलबी" का संगीत कृष्ण ने तैयार किया है। बप्पी लाहिड़ी द्वारा तैयार पहला गीत 13 फ़रवरी 2013 को जारी किया।


title: विंडोज़ २०००

text: विंडोज़ २००० (अंग्रेजी में: Windows 2000) या विंडोज़ 2000 एक ऑपरेटिंग सिस्टम है जो माइक्रोसॉफ्ट द्वारा विंडोज़ एन.टी. नामक ऑपरेटिंग सिस्टम परिवार के एक सदस्य के रूप में निर्मित किया गया था। इसे 15 दिसंबर, 1999 को निर्माण के लिए जारी (released to manufacturing(RTM)) किया गया, और 17 फरवरी, 2000 को खुदरा (retail) के लिए जारी किया गया था। यह विंडोज़ एन.टी. 4.0 का उत्तराधिकारी है। विंडोज़ २००० माइक्रोसोफ्ट का २१वी सदी का सबसे पहला संस्करण है। इस संस्करण के बाज़ार में आने से कंप्यूटर की दुनिया में क्रांति आ गई थी।


title: कुलपहाड़

text: कुलपहाड़ भारत के उत्तर प्रदेश राज्य के महोबा ज़िले में स्थित एक नगर है। यह बुन्देलखण्ड मे स्थित है। यह कुलपहाड़ रियासत की राजधानी थी। इस शहर मे चन्न्देलोंचन्देलो ने अनेक मन्दिरो एवं जलाशयों का निर्माण करवाया था। कुलपहाड़ भी एक प्राचीन ऐतिहासिक स्थल है तथा यहाँ भी एक प्राचीन किला है, जिसे कुलपहाड़ का किला के नाम से जाना जाता है।


title: कुलपहाड़

text: कुलपहाड़ बुन्देलखण्ड क्षेत्र का एक एतिहासिक नगर है। ११ फरवरी १९९५ से पूर्व यह जनपद हमीरपुर का हिस्सा था। कुलपहाड़ उत्तर प्रदेश का विशालतम उपजनपद है। कुलपहाड़ खजुराहो एवम अन्य एतिहासिक नगरों चरखारी, महोबा, झांसी, कालिंजर, ओरछा, अजयगढ़ से अपनी नजदीकी के कारण जाना जाता है। इस शहर में चंदेल कालीन मानव निर्मित कई मंदिर, भवन एवं जलाशय हैं।


title: कुलपहाड़

text: शहर के नामकरण के विषय में इतिहासकारों की विभिन्न धारणाएँ हैं। इम्पीरिअल गेज़ेटीयर ऑफ़ प्रोविंस आगरा एंड अवध १९०९ के अनुसार कुल्हुआ और पहाड़िया नाम के दो ग्राम हुआ करते थे जो कालांतर में जुड़कर कुलपहाड़ नगर बन गए।


title: डुमरा

text: डुमरा (Dumra) भारत के बिहार राज्य के सीतामढ़ी ज़िले में स्थित एक नगर है। यह उस ज़िले का मुख्यालय भी है।


title: चीन-नेपाल युद्ध

text: चीन-नेपाल युद्ध या गोरखा-चीन युद्ध (चीनी: 平 定 廓 爾 喀, pacification of Gorkha) नेपालीयों द्वारा 1788-1792 में तिब्बत के ऊपर एक चढाई थी। यह युद्ध पुरी तरह नेपाली और तिब्बती आर्मीयों के बीच सिक्का के विवाद को लेकर लड़ा गया। नेपालीयों द्बारा सस्ते धातुओं के मिश्रण को ढालकर बनाये गये सिक्के जो लम्बे समय से तिब्बत के लिए परेशानी का सबब बना हुआ था। नेपालियों ने तिब्बतियों को वश में कर रखा था, जो चीन के अधिन थें। तिब्बत ने केरुङकि सन्धि की और शान्ति सम्झौता के अनुरूप वार्षिक सलामी देनेका वादा किया। बाद में तिब्बत ने झूठ बोला और चीन के राजा को न्यौता दिया। कमाण्डर फुकागन नेपालके बेत्रावती तक आगए लेकिन जबरदस्त काउन्टरअटैक के कारण चीन ने शान्ति सम्झौता के प्रस्ताव स्वीकार किया।


title: चीन-नेपाल युद्ध

text: नेपाल के मल्ल राजवंश के समय से ही तिब्बत में नेपाली चाँदी के सिक्कों का चलन था। जब पृथ्वी नारायण शाह ने अपने एकीकरण काल में काठमान्डु घाटी में आर्थिक लेन-देन बंद कर दिया तब काठमान्डू के राजा जय प्रकाश मल्ल को बहुत बड़े आर्थिक संकट का सामना करना पड़ा, इस संकट को दूर करने के लिए उन्होनें ताँबा को दूसरे धातु के साथ गलाकर निम्न स्तर के सिक्के बनाने कि कोशिश की। बाद में पृथ्वी नारायण शाह ने 1769 में सफलता पूर्वक काठमान्डू घाटी पर कब्जा कर लिया और पूरी तरह से नेपाल में शाह राजवंश को स्थापित कर लिया, उन्होने पुन: शुद्ध चाँदी के सिक्कों को चलन में लाना शुरू कर दिया। लेकिन तब तक नेपाली सिक्कों पर से भरोसा उठ चुका था। तिब्बतियों की माँग थी कि उन सिक्कों को शुद्ध चाँदी के सिक्कों के साथ बदला जाए जो पहले ही चलन में आ चुके थे और शुद्ध चाँदी के नहीं थे, यह एक ऐसी माँग थी जो नये स्थापित शाह वंश के लिए बहुत बड़े वितीय वित्त घाटे का सौदा थी। पृथ्वी नारायण शाह इस बात के लिए जिम्मेदार नहीं थे इतने बड़े घाटे को सहने के इच्छुक नहीं थे लेकिन वह नये चाँदी के सिक्के की शुद्धता के लिए विश्वसनीयता के इच्छुक थे। इस प्रकार दो तरह के सिक्के बाजार में चलन में थें। यह मामला बिना सुलझे 1775 के अंत तक युं ही चलता रहा और यह समस्या उत्तराधिकार में नेपाल के क्रमिक शासक को मिलती गयी।.


title: चीन-नेपाल युद्ध

text: 1788 में पृथ्वी नारायण शाह के बड़े पुत्र बहादुर शाह और उनके चाचा और राज्य-प्रतिनिधि राणा बहादुर शाह को सिक्के की गम्भीर समस्या विरासत में मिली। नकली सिक्को की दलील पर, तिब्बतियों ने यह अफवाह फैलाना शुरु कर दिया कि नेपाल आक्रमण करने कि स्थिति में है; और तिब्बत में रह रहे ब्यापारियों को तिब्बत परेशान करने लगे।


title: चीन-नेपाल युद्ध

text: नेपाल-तिब्बत सम्बन्ध का दूसरा दु:खद बिन्दु था 10वीं शमर्प लामा, मिपाम चद्रुप ग्याम्त्सो और उनके 14 अनुयायियों को देने से मना कर देना। वह धार्मिक और राजनैतिक कारणो से तिब्बत से भाग कर नेपाल चला गया था। संघर्ष की दूसरी कड़ी थी निम्न गुण का नमक जो तिब्बत द्वारा नेपाल को वितरण किया जाता था। उस समय नेपाल में नमक तिब्बत से ही आया करता था। नेपाल से एक प्रतिनिधि मंडल इस विवाद को सुलझाने के लिए तिब्बत भेजा गया था, लेकिन प्रतिनिधि मंडल की माँग को तिब्बत ने नकार दिया। इस तरह नेपाल को तिब्बत के साथ सम्बन्ध रखने में कोई इच्छा नहीं रही और नेपाल ने कई दिशाओं से तिब्बत पर हमला बोल दिया।.


title: चीन-नेपाल युद्ध

text: 1789 में बहादूर शाह ने दामोदर पांडे और बम शाह के संयुक्त नेतृत्व में तिब्बत पर आक्रमण करने के लिए गोरखा सैनिक को तिब्बत भेजा। गोरखा सैनिक कुटी के रास्ते तिब्बत में प्रवेश कियें और ताशिलहुन्बो (कुटी से लगभग 410 किलोमीटर) तक पहुँच गये। एक उग्र दल शिकारजोंग में लड़ा जहाँ तिब्बत को बुरी तरह से हार माननी पड़ी। तब तेसु लामा और शाकिया लामा ने गोरखा दल से शांति वार्ता के लिए अनुरोध किया। तब गोरखा दल ने उन्हे छोड़ दिया और कुटी और केरुंग (गेरोंग) कि ओर प्रस्थान किया।


title: चीन-नेपाल युद्ध

text: जब चीन के सम्राट ने यह सुना कि गोरखा सैनिकों ने तिब्बत के ऊपर हमला बोल दिया है तो जनरल चंचु के निर्देष पर चीनी सैनिकों कि एक बड़ी टुकड़ी भेजी गई। जनरल चंचु स्थिती का जायजा लेने खुद तिब्बती लामा के पास पहुँचा। उसने निश्चय किया कि जब तक यह विवाद सुलझ नहीं जाता वह यहीं रहेगा। तिब्बत और नेपाल के प्रतिनिधी शांती वार्ता के लिए केरुंग में 1790 में मिले। इस वार्ता में यह नतिजा निकला कि इस झगड़े का जिम्मेदार तिब्बत था औ इसलिए युद्ध में हुए क्षति का हरजाना भी तिब्बत ही भरेगा और सम्मान हरजाने के रूप में तिब्बत सलाना नेपाल को 50,001 रुपया बतौर देगा और नेपाल भी युद्ध में आर्जित किये गये क्षेत्र को तिब्बत को वापस दे देगा। नेपाली प्रतिनिधी को प्रथम भुगतान के रूप में तिब्बत द्बारा 50,001 रुपये दिये गये ताकि उनका आर्जित क्षेत्र उन्हे वापस मिल जाए। और नेपाल ने तिब्बत का क्षेत्र - केरुंग, कुटी, लोंगा, झुंगा और फलक उन्हे वापस कर दिया। पर तिब्बत संधि के इस शर्त पर अधिक दिनों तक नहीं चल सका। उसने दुसरे साल में ही हर्जाने के 50,001 रुपये देने से इनकार कर दिया। और यही इनकार नेपाल-तिब्बत युद्ध 2 का नतिजा बना।


title: चीन-नेपाल युद्ध

text: जैसे हि तिब्बत ने हर्जाने के 50.001 रुपये देने से इनकार कर दिया वैसे हि बहादूर साह ने अभिमान सिंह बस्नेत के नेतृत्व में सैनिक कि एक टुकड़ी केरुंग भेजा और दूसरी टुकड़ी दामोदर सिंह के नेतृत्व में 1791 में कुटी भेजा। दामोदर पांडे ने दिगार्चा पर हमला बोला और राजा कि सम्पति को अपने अधिन कर लिया। उसने ल्हासा के मंत्री धोरेन काजी को भी बंदी बना लिया और उसे लेकर नेपाल वापस लौट आया। जैसे हि यह खबर चीन के सम्राट के कानों में पड़ी उसने फुकागन (चीनी: 福


title: चीन-नेपाल युद्ध

text: सम्राट किंग (Qing) ने नेपाल से दिगार्चा में लुटे गये तिब्बती सम्पत्ति को वापस तिब्बत को देने के लिए कहा। उन्होने शमर्पा लामा जो नेपाल के शरण में था को भी वापस देने के लिए कहा। पर नेपाल ने इस माँग को पुरा करने से मना कर दिया।


title: चीन-नेपाल युद्ध

text: सम्राट किंग के शाही सेनाओं ने मिलेट्री प्रतिक्रियओं द्वारा नेपाल को उत्तर दिया। किंग के सैनिक त्रिशुली नदी के किनारे तब तक चलते रहे जब तक कि वे नुवाकोट नहीं पहुँच गये। नेपाली सेना ने किंग सेना के आक्रमण पर धावा बोलने कि कोशिश कि लेकिन, वे पहले हि विषम परिस्थितियों का सामना कर चुके थें। दोनों तरफ बहुत बड़ा नुक्सान हुआ। और चीनी सेनाओं ने गोरखालीयों को वापस नेपाल कि राजधानी के करीब भितरी तराई तक खदेड़ा। यद्यपि एक विस्तृत हार गोरखाली सेना वापस नहीं पा सकें।


title: चीन-नेपाल युद्ध

text: उसी समय नेपाल दो और जगहों से मिलेट्री शक्तीयों का सामना कर रहा था। सिक्कीम राष्ट्र पुर्वी सीमा के तरफ से नेपाल के प्रति आक्रमण शुरु कर दिया था तो दूसरी तरफ दूर पश्चिम में गढ़वाल के साथ नेपाल लगातार अपने ही सीमा पर लगा हुआ था, राज्य अछाम, डोटी और जुम्ला खुल कर नेपाल का विद्रोह कर रहें थें। इस प्रकार बहादूर शाह को चीन के सम्राट किंग से बचाव करने में नेपाल को बहुत मुश्किल का सामना करना पड़ रहा था। चिन्तित राजा बहादूर शाह ने अंग्रेजों से 10 होवित्जर पर्वतिय बन्दुक के लिए कहा। जनरल क्रिक पैट्रीक काठमान्डु पहुँचा, पर उसने हथियार के बदले एक ऐसे सन्धि को स्वीकार करने के लिए कहा जिसके अनुसार अंग्रेज नेपाल में अपना व्यापार करना चाहते थें। वाह रे अंग्रेज के होशियार रुची, अंग्रेजों से हथियार नहीं लिये गये और युद्ध कि स्थिती बहादूर शाह के लिए बहुत ही नाजुक बन गया। क्रमश: एक के बाद एक लड़ाई में सफलता के बाद, चीनी सेनाओं को एक बहुत ही मुख्य घटना का सामना करना पड़ा जिससे उन्हे वापस पिछे हटने के लिए मजबुर होना पड़ा जब वे बेत्रावती नदी जो नुवाकोट में गोरखा महल के पास है पार करने कि कोशिश कर रहें थें वर्षा ऋतु में बाढ़ीत नदी पानी से लबालब भरा हुआ था। जैसे ही चीनी सेना नुवाकोट के नजदीक बेत्रावती नदी के दक्षिण पहुँची, नेपाली सेना के लिए काठमान्डु में उनका इन्तजार करना बहुत ही मुश्किल हो रहा था। 19 सितम्बर 1792, जब चीनी सेना बेत्रावती नदी के किनारे आराम कर रही थी तब नेपालीयों कि लगभग 200 से भी कम संख्या वाली सेना ने जीतपुर फेदी जहाँ सैनिकों का पड़ाव था पर प्रतिआक्रमण कर दिया। नेपाली सेनाओं ने एक युक्ती अपनाई वे अपने हाथों में मशाल जलाकर उनके कैम्प कि ओर चल पड़े। वहाँ उन्होने मशाल को पेड़ कि शाखाओं से बाँधा और जलती हुई मशाल जानवरों के सिंग से बाँध कर दुश्मनों कि ओर दौड़ा दिया। इस तरह किंग के सेना हार गये और इस तरह से नेपाल को ज्यादा क्षति भी नहीं उठाना पड़ा। एक गतिरोध तो उभर हि आया था और पश्चिमी सीमा पर कम या उभरते अनिश्चितता पर वे कितने देर तक अपने युक्ति से अभियान जारी रख पाते इसलिए गोरखालियों ने चीन के शर्त पर एक सन्धि पर हस्ताक्षर किया जिसमें दूसरे माँग के साथ एक माँग यह भी था कि हर पाँच साल पर नेपाल चीन को सम्मान भुगतानी भी भेजेगा।।


title: चीन-नेपाल युद्ध

text: किंग कमान्डर जनरल फुकागन ने नेपाल सरकार को एक प्रस्ताव भेजा जिसमें शांति सन्धि के अनुमोदन के लिए कहा गया था। बहादूर शाह खुद भी चीन के साथ सौहार्दपुर्ण सम्बन्ध रखना चाहते थें। वह प्रस्ताव स्वीकार करने के लिए तैयार हो गये और 1792 में बेट्रावल में मैत्री सन्धि का निष्कर्ष निकाला गया। इस सन्धि में निम्नलिखित शर्तें थीं:


title: यास्तिका भाटिया

text: यास्तिका भाटिया (जन्म 11 जनवरी 2000) एक भारतीय क्रिकेटर हैं। फरवरी 2021 में, भाटिया ने दक्षिण अफ्रीका के खिलाफ सीमित ओवरों के मैचों के लिए भारत की महिला क्रिकेट टीम को अपना पहला कॉल-अप अर्जित किया।


title: चित्तौड़गढ़ की घेराबंदी (१५३५)

text: चित्तौड़गढ़ की घेराबंदी १५३५ में हुई, जब गुजरात के सुल्तान बहादुर शाह ने राणा साँगा की मृत्यु के बाद चित्तौड़ दुर्ग पर हमला किया, जिसका उद्देश्य उसके राज्य का विस्तार करना था। इस दौरान दुर्ग की विधवाओं के नेतृत्व में किलों की रक्षा की गई।


title: चित्तौड़गढ़ की घेराबंदी (१५३५)

text: आक्रमण की जानकारी होने पर, रानी कर्णावती ने मेवाड़ के लोगों से चित्तौड़ की रक्षा के लिए आने का अनुरोध किया। सैकड़ों आम आदमी, साथ ही रईस आए, हालांकि, गुजराती सेना ने मेवाड़ की बहुत अधिक संख्या को समाप्त कर दिया था। एक वीरतापूर्ण लड़ाई के बाद, मेवाड़ी प्रतिरोध गिरना शुरू हो गया और रूमी खान के नेतृत्व में गुजराती तोपखाने किले की रक्षा के माध्यम से तोड़ने में सफल रहे। रानी कर्णावती सहित चित्तौड़ की महिलाओं ने जौहर और साका के लिए तैयार सैनिकों को प्रतिबद्ध किया। राणा सांगा की विधवा में से एक, महारानी जवाहिर बाई राठौड़, ने जौहर नहीं किया और इसके बदले उसने अपना कवच दान कर दिया। उन्होंने सुल्तान की सेना के खिलाफ मेवाड़ी सैनिकों का नेतृत्व किया और लड़ाई के बाद मृत्यु को प्राप्त हुईं। पन्ना धाय राणा विक्रमादित्य सिंह और उदय सिंह को लेकर बूंदी चली गईं। बहादुर शाह लंबे समय तक चित्तौड़ पर कब्जा करने में सक्षम नहीं थे और सिसोदिया ने प्रस्थान के कुछ ही समय के भीतर उन्हें पकड़ लिया।


title: चित्तौड़गढ़ की घेराबंदी (१५३५)

text: रानी कर्णावती द्वारा हुमायूँ को राखी भेजने के बारे में कल्पित कहानी का आविष्कार बाद में जेम्स टॉड ने किया था और आधुनिक इतिहासकार इसे ऐतिहासिक तथ्य नहीं मानते हैं।


title: असा अकीरा

text: असा अकिरा एक जापानी -अमेरिकी पॉर्न फिल्म अभिनेत्री और फीचर नर्तकी है। 2012 में उन्होंने सात एवीएन अवार्ड्स जीते हैं। इसे 'पोर्न का ऑस्कर' कहा जाता है। उन्हें यह पुरस्कार अमेरिकी एडल्ट फिल्मों में बेहतरीन काम करने के लिए दिया गया था।


title: असा अकीरा

text: आसा अकीरा ने करियर की शरुआत एक स्ट्रीपर के रूप में की थी। जापानी-अमेरिकी पॉर्न ऐक्ट्रेस एशियाई देशों के बड़े पॉर्न स्टार्स में से एक हैं। इनकी संपत्ति करीब 10 करोड़ रुपये आंकी गई है।


title: राज़ 3

text: राज़ 3 भारतीय हिन्दी फिल्म है। जिसका निर्माण महेश भट्ट और मुकेश भट्ट ने किया है। इसका निर्देशन विक्रम भट्ट ने किया है। इसमें मुख्य किरदार में इमरान हाशमी, बिपाशा बसु और ईशा गुप्ता हैं। यह फिल्म 7 सितम्बर 2012 को सिनेमाघरों में प्रदर्शित हुआ था।


title: राज़ 3

text: ये कहानी शनाया शेखर (बिपाशा बसु) की है, जो एक अभिनेत्री है और सफलता की चरम पर होती है। उसे ढेर सारे अच्छे किरदार में काम करने के ऑफर आते रहते हैं, और जिस पुरस्कार के लिए नामांकन होता है, वो सारे उसे ही मिल जाते हैं। उसका चक्कर एक खूबसूरत फिल्म निर्देशक आदित्य (इमरान हाशमी) के साथ चलता रहता है। लेकिन एक नई कम उम्र की अभिनेत्री, संजना (ईशा गुप्ता) के आने के बाद ये सब अचानक खत्म होने लगता है। जो फिल्म और पुरस्कार उसके होते, वो सभी संजना को मिल रहे थे। अपने करियर को नीचे गिरता हुआ देख कर वो पागल होने लगती है। वो अपने करियर को फिर से ऊंचाई तक लाने और संजना को पूरी तरह बर्बाद करने के लिए काले जादू का सहारा लेने लगती है।


title: राज़ 3

text: काला जादू सीखने के लिए वो एक तांत्रिक, सोनू (सुनील धारीवाल) से मिलती है। वो उसकी काला जादू सीखने में मदद करता है और वो उसकी मदद से एक बुरी आत्मा, तारा दत्त (मनीष चौधरी) को बुलाती है। वो उससे संजना के जीवन को नर्क जैसा बनाने को कहती है और उसे इतना तड़पाने बोलती है कि ख़ुदकुशी कर ले। वो आत्मा शनाया को एक काला जहर देकर किसी विश्वासपात्र की सहायता से संजना को पिलाने बोलता है। वो इस काम को करने के लिए आदित्य से मदद मांगती है, पर आदित्य को संजना से प्यार हो जाता है और अब वो शनाया की बात न सुन कर उसे अकेला छोड़ कर चले जाता है।


title: राज़ 3

text: आदित्य और संजना के बीच के प्यार को खत्म करने और अपने मकसद को पूरा करने के लिए, शनाया अब संजना से दोस्ती कर लेती है, ताकि उसे वो जहर पीला सके। आदित्य को ये देख कर हैरानी होती है। फिल्म के प्रीमियर के दौरान शनाया बताती है कि उसने चॉकलेट के बास्केट में पहले जहर छुपा लिया था। जब संजना बाथरूम में अपने हाथ धोते रहती है, तब अचानक बहुत से तिलचट्टे निकलने लगते हैं। वह उसके कपड़ों के अन्दर घुस जाते हैं जिससे वह डर जाती है और अपने सारे कपड़े उतार कर बाहर भाग जाती है, जहाँ सभी पत्रकार और फिल्म से जुड़े लोग रहते हैं। लोगों को लगता है कि उसने अपने प्रचार के लिए इस तरह का कार्य किया है। उसके इस कृत्य के बाद उसे सभी निर्माता जो उसे अपने फिल्म में रखे होते हैं, फिल्म से निकाल देते हैं। आदित्य उसे अस्पताल ले जाता है।


title: राज़ 3

text: शनाया इसके बाद उसे और तड़पाने के लिए तारा से मदद मांगती है। वो इस बार संजना को खत्म करने की सोचती है। तारा उसे बताता है कि जीवन और मौत भगवान के हाथों में और भगवान से लड़ने के लिए उसे उसकी जीवन शक्ति की जरूरत होगी। आदित्य को पता चलता है कि संजना को बचाने के लिए उसे आत्माओं की दुनिया में तारा दत्त को हराना होगा। तारा और आदित्य के बीच लड़ाई होती है और इसके कारण शनाया को भी चोट लगने लगती है। आदित्य और संजना को मारने की कोशिश करता हुआ तारा हार जाता है।


title: राज़ 3

text: अपनी हार के बाद, शनाया अपने सिर के ऊपर अम्ल डाल देती है, जिससे वो गल जाती है और उसकी मौत हो जाती है। बाद में मीडिया ये बताते रहती है कि संजना का वो प्रचार करने वाला काम नहीं था, बल्कि बीमारी के कारण उसने ऐसा किया था। इसके बाद आदित्य टीवी बंद कर देता है और संजना के साथ समय बिताने लगता है।


title: राज़ 3

text: इसके लिए पहले जैकलिन फर्नांडीस को चुना गया था। एक काकरोच वाले दृश्य को करने से मना कर दिया। जिसमें उन्हें बिना कपड़ों के 300 लोगों के सामने जाना था। इसके बाद जन्नत 2 से अपने अभिनय शुरू करने वाली अभिनेत्री ईशा गुप्ता को इस किरदार के लिए लिया गया। डीनो मोरेय और कंगना राणावत जो इससे पहले राज के दो भाग में थे वह भी इसमें नहीं हैं। इसमें इमरान हाशमी को मुख्य किरदार के रूप में लिया गया है।


title: राज़ 3

text: इसके प्रचार हेतु इसकी झलक रोहित शेट्टी की फिल्म बोल बच्चन के साथ प्रदर्शन के साथ ही थी। लेकिन इसके दृश्य के कारण इसे दिखाने की स्वीकृति मिलने में समय लग गया। इसके प्रचार के लिए बिपाशा बसु और ईशा गुप्ता सीआईडी में आए, जिसे 2 सितम्बर 2012 को दिखाया गया था।


title: ईटीवी नेटवर्क

text: ईटीवी नेटवर्क एक भारत सबसे बड़ा सैटलाइट उपग्रह टेलिविज़न नेटवर्क है। इस नेटवर्क पर मीडिया बैरॉन रामोजी राव का एकाधिकार है। ईटीवी शायद एकाधिकार वाला देश का पहला मीडिया नेटवर्क है। ईटीवी नेटवर्क का मुख्यालय हैदराबाद के विश्वप्रसिद्ध रामोजी फिल्मसिटी में स्थित है। ईटीवी नेटवर्क के अंतर्गत बारह टेलीविजन चैनल संचालित हो रहे हैं, जो चौबीसों घंटे समाचार, शिक्षा, मनोरंजन और ज्ञान-विज्ञान से संबंधित कार्यक्रम प्रसारित किए जाते हैं।


title: ईटीवी नेटवर्क

text: जब नब्बे के दशक में भारत में सैटेलाइट टीवी क्रांति का जन्म हुआ, उसी समय आंध्रप्रदेश के ईनाडू तेलुगु दैनिक ने तेलुगु भाषा में एक चैनल की शुरुआत की। तेलुगु से एक चैनल की शुरुआत हुई, मगर जल्द ही ईटीवी नेटवर्क ने देश के विभिन्न क्षेत्रीय भाषाओं में कई चैनलों की शुरुआत की। बंगाली, ऊर्दू, कन्नड, गुजराती, मराठी सहित हिंदी में चार चैनल खोले गए। ईटीवी का भारत में सबसे बड़ा न्यूज रिपोर्टिंग नेटवर्क है, जो जिला और प्रखंड स्तर तक फैले हुए हैं। ईटीवी नेटवर्क का प्रबंधन न्यूजटुडे प्राइवेट लिमिटेड के हाथ में है। ईटीवी के चैनल समाचार के साथ साथ ज्ञान-विज्ञान और मनोरंजन के कार्यक्रम प्रसारित करते हैं।


title: ईटीवी नेटवर्क

text: ईटीवी का यह नेटवर्क अब टीवी 18 ग्रुप के हाथ चला गया है। आर्थिक अखबारों में छपी खबरों के मुताबिक देश के दिग्गज कारोबारी मुकेश अंबानी अब ईटीवी नेटवर्क के मालिक है और टीवी 18 का उसमें शेयर है। टीवी 18 ने धीरे-धीरे ईटीवी को अपने हाथों में समेटना शुरू कर दिया है। सूत्रों के मुताबिक अगले कुछ महीनों में हैदराबाद से ईटीवी का मुख्यालय दिल्ली अथवा नोयडा में स्थानांतरित कर दिया जायेगा।


title: फ़र्मीक्यूटीस

text: फ़र्मीक्यूटीस (Firmicutes) बैक्टीरिया का एक जीववैज्ञानिक संघ है, जिनमें से अधिकांश ग्राम-धनात्मक बैक्टीरिया हैं, हालांकि कुछ की कोशिका भित्ति छिद्रदार होने से उसपर रंग नहीं चढ़ता और वह ग्राम-ऋणात्मक बैक्टीरिया की श्रेणी में आ जाते हैं। फ़र्मीक्यूटीस बैक्टीरिया के आकार गोल, अंगूर जैसे या फिर छड़ी जैसे होते हैं।


title: दीवाना मुझ सा नहीं

text: दीवाना मुझ सा नहीं 1990 में बनी हिन्दी भाषा की प्रेमकहानी फ़िल्म है। फिल्म में आमिर खान और माधुरी दीक्षित मुख्य भूमिकाओं में है। इस फिल्म ने औसत प्रदर्शन किया।


title: दीवाना मुझ सा नहीं

text: अजय शर्मा (आमिर खान) एक फोटोग्राफर हैं। अनीता (माधुरी दीक्षित) एक मॉडल है और वे दोनों एक ही एजेंसी के लिए काम करते हैं। अजय अनीता के प्यार में पड़ गया और सोचता है कि वह भी उससे प्यार करती है। लेकिन अनीता केवल उसे एक दोस्त मानती है। वह विक्रम (जैनेन्द्र) से सगाई करती है, और शादी जल्द ही होनी है। अजय अब भी मानता है कि अनीता उससे प्यार करती है, और वह अनीता के साथ अपनी शादी की तैयारी करना शुरू कर देता है। मामला हाथ से बाहर होने से पहले अनीता को अजय के जुनून को रोकने के लिए उचित कदम उठाने होंगे। हालांकि, अनीता उस महसूस करती है जिसकी वह शादी कर रही है उसे उससे प्यार नहीं करता और स्थिति इस तरह बदल जाती है कि वह अजय के प्यार को महसूस करती है और फिल्म खुशी के साथ समाप्त होती है।


title: तुलु गौड़ा

text: तुलु गौड़ा और अरेभाषे गौड़ा मुख्य रूप से दक्षिण कन्नड़ जिले, कोडागु जिला, कर्नाटक के भारतीय राज्य और कसारागोड के बांदका गाँव में पाए जाते हैं। वे वोक्कालिगा समुदाय के एक उपसमूह हैं लेकिन सांस्कृतिक और भाषाई रूप से भिन्न हैं। वे तुलु और अरेभाषी बोलते हैं।


title: तुलु गौड़ा

text: श्रृंगेरी मठा के प्रति निष्ठा के कारण उन्हें मूल रूप से नाथा पंथा और शैवस कहा जाता था । सम्राट विष्णुवर्धन के शासन के दौरान वे वैष्णव बन गए और तिरुपति वेंकटरमण (तिरुपति के बालाजी) और सब्ब्का (श्रृंगेरी के शारदा) की पूजा की। इसके बाद वे मंगलौर-उडुपी (दक्षिण कन्नड़-उडुपी) क्षेत्र में बस गए जहां उन्होंने तुलू भाषा बोली। कहा जाता है कि उनके पास 10 कुटुम्बा और 18 बारी उनके मौलिक मूल परिवारों के रूप में हैं, जहां से एक नुरू माने या "सौ परिवार" पैदा हुए थे। इनमें से कई परिवार तालकडू गंगास (200 - 1004 सीई) के समय से कोडागू में बस गए थे। वे तो केनारीज (कन्नड़) बोलने वाले लोगों के बीच बसने के लिए मंगलौर-उडुपी (दक्षिणा कन्नड़-उडुपी) क्षेत्र से कूर्ग (कोडागू) चले गए।


title: तुलु गौड़ा

text: गौड़ा का मानना है कि एक ही मूल परिवार में पैदा हुए लोगों को एक ही पड़ोस या समुदाय में शादी नहीं करनी चाहिए। लेकिन दो भाइयों या दो बहनों के बच्चों के बीच। शादी के बाद एक महिला अपने पति का नाम लेती है। जन्म से लेकर मृत्यु तक कई तरह के कर्मकांड होते हैं। लोग "पितृसत्तात्मक" परंपरा का पालन करते हैं।


title: तुलु गौड़ा

text: गौड़ा उनमें से एक "दस परिवार अठारह बारी (गोत्र)" के रूप में है। लेकिन समय के साथ, यह केवल 'बारह' प्रतीत होता है।


title: भारतीय मानचित्रकला

text: अभी प्राचीन भारत की मानचित्र कला तथा संबंधित भौगोलिक ज्ञान के विषय में शोध कार्य नहीं हुआ है, लेकिन अन्य विषयों के शोध कार्यों से संबंधित तथ्यों से यह स्पष्ट हो जाता है कि प्राचीन भारतीयों ने मानचित्र कला में पर्याप्त उन्नति की थी।


title: भारतीय मानचित्रकला

text: जोजेफ स्क्वार्टबर्ग (Joseph E. Schwartzberg (2008)) का विचार है कि कांस्य युगीन सिन्धु घाटी की सभ्यता (c. 2500–1900 BCE) मानचित्रकला से परिचित थी। यह बात वहाँ खनन से प्राप्त वस्तुओं में सर्वेक्षण उपकरण तथा मापन दण्ड (measuring rods) से स्पष्ट होती है। इसके अलावा बड़े आकार की निर्माण-योजनाएँ, ब्रह्माण्डीय चित्र, तथा मानचित्र निर्माण से सम्बन्धित सामग्री भारत में वैदिक काल से ही नियमित रूप से मिलती है।


title: भारतीय मानचित्रकला

text: परिलेखन ज्ञान, प्रक्षेप, सर्वेक्षण, शुल्व सूत्र तथा तत्संबंधी विविध प्रकार के यंत्रों के निर्माण एवं ज्ञान का आभास प्राचीन पुस्तकों में मिलता है। यह कला रोमनों से बहुत पहले ऋग्वेद (4,000 ई0 पू0 से 1,500 ई0 पू0), बौधायन (800 ई0 पूर्व), आपस्तंब एवं कात्यायन के काल में उन्नत अवस्था में थी। भूमि पर विभिन्न आकृतियों और योजना लेखों के खींचने की परिपाटी बौधायन से पहले ही प्रारंभ हो चुकी थी। पाणिनि के अष्टाध्यायी से भी सर्वेक्षण ज्ञान की स्थिति का पता चलता है। मौर्य काल में सुसंगठित सर्वेक्षण ज्ञान की स्थिति, मानचित्रों को समाहित कर्यों में उपयोग करने की परंपरा तथा जातकों में शुल्व कार्य में यष्टि और रज्जु के प्रयोग आदि तथ्यों के उल्लेख से स्पष्ट हैं कि भारतीय लोग मानचित्रों के निर्माता ही नहीं थे, वरन् उसका कुशल और व्यावहारिक उपयोग भी करते थे। सूर्यसिद्धांत तथा विविध ज्योतिष ग्रंथों में भूगोल एवं तत्संबंधी चित्रों एवं सीमांकन रेखाचित्रों आदि के संबंध में सर्वार्थवाची शब्द 'परिलेख' का उपयोग हुआ है। विभिन्न खगोल संबंधी कार्यों तथा ग्रहण आदि के अवसर पर विविध ग्रह उपग्रहों की स्थितियों, मार्गों आदि को प्रक्षेप प्रतिपाद के द्वारा दिखलाया जाता था। सूर्यसिद्धांत के अनुसार गोलक पर अक्षांश, देशांतर, क्रांति, विषुवत आदि को अंकित करने की रीतियाँ बताई गई हैं। उसी पुस्तक से स्पष्ट होता है कि जल द्वारा तलमापन (levelling) किया जाता था, जो आजकल स्पिरिट लेवल (spirit level) से किया जाता है।


title: भारतीय मानचित्रकला

text: अक्षांश, देशांतर के स्थान पर सर्वप्रथम भारतीय पुराणकारों ने पृथ्वी के चारों ओर चार प्रमुख स्थानों, यथा श्रीलंका, श्रीलंका से 90° पूर्व यमकोटि, श्रीलंका से 90° पश्चिम सिद्धपुर तथा उसके विपरीत अध:भाग में रोमकपत्तन, का उल्लेख करते हुए सूर्य की दृश्यमान गति को स्पष्ट किया है। यहीं से बाद में अक्षांश तथा देशांतर का सूत्रपात होता है। प्रक्षेप की पद्धति का सूत्रपात भी सर्वप्रथम ज्योतिष ग्रंथों में ही मिलता है। आर्यभट्ट ने ही सर्वप्रथम पाई का वास्वविक फल तथा वृत्त का क्षेत्रफल निकलने की रीति बतलाई। पौराणिक काल में जंबू द्वीप आदि का मानचित्र बनाकर उन्हें मंजूषा में रखा जाता था। एक वर्ग हस्त के समपटल पर मानचित्र बनाने की पद्धति पाई जाती है।


title: १२ दिसम्बर

text: 12 दिसंबर ग्रेगोरी कैलंडर के अनुसार वर्ष का 346वॉ (लीप वर्ष मे 347 वॉ) दिन है। साल में अभी और 19 दिन बाकी है।


title: स्वात्माराम

text: स्वात्माराम १५वीं-१६वीं शताब्दी के एक योगी थे। उन्होने हठयोग प्रदीपिका नामक ग्रन्थ का संकलन किया जो हठयोग का प्रसिद्ध ग्रन्थ है। गुरु गोरखनाथ सम्भवतः स्वात्माराम के गुरु थे।


title: दुर्गा मल्ल

text: मेजर दुर्गा मल्ल (1 जुलाई 1913 - 25 अगस्त, 1944), आजाद हिन्द फौज के प्रथम गोरखा सैनिक थे जिन्होने भारत की स्वतन्त्रता के लिये अपने प्राणों की आहुति दी।


title: दुर्गा मल्ल

text: दुर्गामल्ल का जन्म १ जुलाई १९१३ को देहरादून के निकट डोईवाला गाँव में गंगाराम मल्ल छेत्री के घर हुआ था जो गोरखा राइफल्स में नायब सूबेदार थे। माताजी का नाम श्रीमती पार्वती देवी छेत्री था। बचपन से ही वे अपने साथ के बालकों में सबसे अधिक प्रतिभावान और बहादुर थे। उन्होने गोरखा मिलिटरी मिडिल स्कूल में प्रारंभिक शिक्षा हासिल की, जिसे अब गोरखा मिलिट्री इंटर कॉलेज के नाम से जाना जाता है।


title: दुर्गा मल्ल

text: दिसम्बर 1941 में जापानियों ने दक्षिण पूर्व एशियाई क्षेत्र में तैनात मित्र सेना पर हमला करके युद्ध की घोषणा कर दी।


title: दुर्गा मल्ल

text: सन 1931 में मात्र 18 वर्ष की आयु में दुर्गा मल्ल गोरखा रायफल्स की 2/1 बटालियन में भर्ती हो गए। उन्हें संकेत प्रशिक्षण (सिगनल ट्रेनिंग) के लिए महाराष्ट्र भेज दिया गया। लगभग 10 वर्ष तक सेना में सेवारत रहने के पश्चात् जनवरी, 1941 में (युद्ध के लिए विदेश जाने से पूर्व) अपने घरवालों से विदा लेने धर्मशाला गए, और वहीं ठकुरि परिवार की कन्या शारदा देवी के साथ उनका विवाह हुआ। अप्रैल 1941 में दुर्गा मल्ल की टुकड़ी सिकन्दराबाद पहुंची जहां से उसे आगे विदेश रवाना होना था। अपने सैनिक धर्म को निभाते हुए 23 अगस्त 1941 को बटालियन के साथ मलाया रवाना हुए।


title: दुर्गा मल्ल

text: 8 दिसंबर 1941 को मित्र देशों पर जापान के आक्रमण के बाद युद्ध की घोषणा हो गई थी। इसके परिणामस्वरूप जापान की मदद से 1 सितम्बर 1942 को सिंगापुर में आजाद हिन्द फौज का गठन हुआ, जिसमें दुर्गा मल्ल की बहुत सराहनीय भूमिका थी। इसके लिए मल्ल को मेजर के रूप में पदोन्नत किया गया। उन्होने युवाओं को आजाद हिन्द फ़ौज में शामिल करने में बड़ा योगदान दिया। बाद में गुप्तचर शाखा का महत्वपूर्ण कार्य दुर्गा मल्ल को सौंपा गया। 27 मार्च 1944 को महत्वपूर्ण सूचनाएं एकत्र करते समय दुर्गा मल्ल को शत्रु सेना ने मणिपुर में कोहिमा के पास उखरूल में पकड़ लिया।


title: दुर्गा मल्ल

text: युद्धबंदी बनाने और मुकदमे के बाद उन्हें बहुत यातना दी गई। 15 अगस्त 1944 को उन्हें लाल किले की सेंट्रल जेल लाया गया और दस दिन बाद 25 अगस्त 1944 को उन्हें फांसी के फंदे पर चढ़ा दिया गया।


title: सांवर दइया

text: साँवर दइया का जन्म 10 अक्टूबर 1948, बीकानेर (राजस्थान) में हुआ। राजस्थानी साहित्य में आधुनिक कहानी के आप प्रमुख हस्ताक्षर माने जाते हैं। पेशे से शिक्षक रहे श्री दइया ने शिक्षक जीवन और शिक्षण व्यवसाय से जुड़ी बेहद मार्मिक कहानियां लिखी, जो "एक दुनिया म्हारी" कथा संकलन में संकलित है। इसे केंद्रीय साहित्य अकादेमी का सर्वोच्च साहित्य पुरस्कार भी मिला। इस से पूर्व श्री दइया को उनके कहानी संग्रह- "असवाड़े-पसवाड़े" तथा "धरती कद तांईं धूमैली" पर राजस्थान साहित्य अकादेमी उदयपुर, मारवाड़ी सम्मेलन मुम्बई, राजस्थानी ग्रेजुएट नेशनल सर्विस ऐसोसिएशन मुम्बई, राजस्थानी भाषा साहित्य एवं सस्कृति अकादेमी बीकानेर सहित अनेक साहित्यिक संस्थाओं से पुरस्कृत एवं सम्मानित हो चुके थे। राजस्थानी में संवाद कहानियों के लिए भी श्री दइया उल्लेखनीय कहानीकार माने जाते हैं। राजस्थानी कहानी को नूतन धारा एवं प्रवाह देने वाले सशक्त कथाकार के अतिरिक्त आप ने राजस्थानी काव्य में जापानी हाइकू का सूत्रपात किया, वहीं नई कविता को भी गति देने वाले कवियों में उनकी गणना की जाती है। प्रयोग के रूप में कविता के ही क्षेत्र में "पंचलड़ी" का श्रीगणेश आपने किया। रेखांकित करने योग्य बात यह भी है कि राजस्थानी भाषा में व्यंग्य को विद्या के रूप में प्रतिष्ठित करने वाले व्यंग्य-लेखक के रूप में भी आप चर्चित रहे। राजस्थानी साहित्य की इस सॄजन-यात्रा का समापन 30 जुलाई 1992 उन के निधन हो जाने से असमय हो गया।


title: सांवर दइया

text: राजस्थान साहित्य अकादेमी उदयपुर, मारवाड़ी सम्मेलन मुम्बई, राजस्थानी ग्रेजुएट नेशनल सर्विस ऐसोसिएशन मुम्बई, राजस्थानी भाषा साहित्य एवं सस्कृति अकादेमी बीकानेर सहित अनेक साहित्यिक संस्थाओं से पुरस्कृत एवं सम्मानित। वर्ष 1985 का साहित्य अकादेमी पुरस्कार राजस्थानी कहानी संग्रह "एक दुनिया म्हारी" पर। साहित्य अकादमी, नई दिल्ली द्वारा इसी कृति का हिंदी अनुवाद "एक दुनिया मेरी भी" नाम से प्रकाशित।


title: सांवर दइया

text: राजस्थानी भाषा, साहित्य एवं संस्कृति अकादमी बीकानेर द्वारा सत्र १९९१-१९९२ से लगातार इस नाम का एक पुरस्कार राजस्थानी में साहित्यकार की प्रथम कृति को प्रदान किया जाता है। यह पुरस्कार आरंभ में २५००/- का था अब ५०००/- की राशि के साथ सम्मान प्रतीक, शॉल आदि प्रदान किया जाता है। अब तक यह पुरस्कार निम्न साहित्यकारों की पुरस्तकों पर प्रदान किया गया है-


title: द्रवण

text: पदार्थ विज्ञान के सन्दर्भ में द्रवण (Liquefaction) उन सभी प्रक्रियाओं को कहते हैं जो ठोस से या द्रव से आरम्भ होकर गैस बनाते हैं।


title: सुधाकरराव नाईक

text: सुधाकरराव नाईक (२१ अगस्त १९३४ - १० मई २००१) भारतीय राष्ट्रीय कांग्रेस पार्टी के एक भारतीय राजनीतिज्ञ थे। महाराष्ट्र मे उन्होंने काफी बदलाव पाने मे अहम भूमिका निभावली|जलसंसाधन क्षेत्र मे उनकी सराहना कामगिरी रही है |जलसंसाधन एव महिला बालिका कल्याण का स्वतंत्र विभाग सुधाकरराव नाईक ने स्थापित किया |मुंबई कि क्राईम कॅपीटल से मुक्ती दिलाने मे सुधाकरराव नाईक का अहम योगदान रहा | वे २५ जून १९९१ से २२ फरवरी १९९३ तक महाराष्ट्र के मुख्यमंत्री थे। १९९२-९३ के बम्बई दंगों कि बाद प्रधानमन्त्री नरसिंह राव ने पवार को वापीस मुख्यमंत्री बनाया। इन दंगों को बाद नाईक को उनके पद से इस्तीफा देना पड़ा।


title: राम प्रसाद चौधरी

text: राम प्रसाद चौधरी,भारत के उत्तर प्रदेश की पंद्रहवी विधानसभा सभा में विधायक रहे। 2007 उत्तर प्रदेश विधान सभा चुनाव में इन्होंने उत्तर प्रदेश के बस्‍ती जिले के कप्‍तानगंज विधान सभा निर्वाचन क्षेत्र से बसपा की ओर से चुनाव में भाग लिया। ये कप्तानगंज विधान सभा से लगातार 5 बार विधायक रहे,खलीलाबाद लोक सभा क्षेत्र से एक बार सांसद भी चुने गये।मायावती सरकार में खाद्य रसद एवं पंचायती राज विभाग के मंत्री भी रह चुके हैं। बाद में ये बसपा को छोड़कर सपा में शामिल हो गए।


title: राम सिंह ठाकुर

text: कप्तान राम सिंह ठाकुर (नेपाली: कप्तान राम सिंह ठकुरी 15 अगस्त 1914 – 15 अप्रैल 2002) भारत के स्वतंत्रता संग्राम सेनानी तथा संगीतकार एवं गीतकार थे। वे मूलतः नेपाल के थे। उन्होने आजाद हिन्द फौज में सेवा करते हुए उन्होने 'कदम-कदम बढ़ाए जा', 'शुभ सुख चैन' सहित अनेकों राष्ट्रभक्ति के गीतों की रचना की।


title: राम सिंह ठाकुर

text: बाद में उन्होने उत्तर प्रदेश सशस्त्र सेना (पीएसी) के लिए भी काम किया तथा 'कांस्तेबुलरी बैण्ड' की स्थापना की।


title: राम सिंह ठाकुर

text: राम सिंह ठकुरी का जन्म उत्तराखंड के पिथौरागढ़ में गोरखाली परिवार में हुआ था बाद में वह हिमांचल मे बस गए थे नेताजी सुभाष चंद्र बोस जी ने आजाद हिंद फौज में जोश भरने के लिए संगीत बनाने का आग्रेह किया था


title: अजा एकादशी

text: हिंदू धर्म में एकादशी का व्रत महत्त्वपूर्ण स्थान रखता है। प्रत्येक वर्ष चौबीस एकादशियाँ होती हैं। जब अधिकमास या मलमास आता है तब इनकी संख्या बढ़कर 26 हो जाती है। भाद्रपद कृष्ण एकादशी का क्या नाम है? व्रत करने की विधि तथा इसका माहात्म्य कृपा करके कहिए। मधुसूदन कहने लगे कि इस एकादशी का नाम अजा है। यह सब प्रकार के समस्त पापों का नाश करने वाली है। जो मनुष्य इस दिन भगवान ऋषिकेश की पूजा करना चाहिए।


title: अजा एकादशी

text: कुंतीपुत्र युधिष्ठिर कहने लगे कि हे भगवान! भाद्रपद कृष्ण एकादशी का क्या नाम है? व्रत करने की विधि तथा इसका माहात्म्य कृपा करके कहिए। मधुसूदन कहने लगे कि इस एकादशी का नाम अजा है। यह सब प्रकार के समस्त पापों का नाश करने वाली है। जो मनुष्य इस दिन भगवान ऋषिकेश की पूजा करता है उसको वैकुंठ की प्राप्ति अवश्य होती है। अब आप इसकी कथा सुनिए।


title: अजा एकादशी

text: प्राचीनकाल में हरिशचंद्र नामक एक चक्रवर्ती राजा राज्य करता था। उसने किसी कर्म के वशीभूत होकर अपना सारा राज्य व धन त्याग दिया, साथ ही अपनी स्त्री, पुत्र तथा स्वयं को बेच दिया।


title: अजा एकादशी

text: वह राजा चांडाल का दास बनकर सत्य को धारण करता हुआ मृतकों का वस्त्र ग्रहण करता रहा। मगर किसी प्रकार से सत्य से विचलित नहीं हुआ। कई बार राजा चिंता के समुद्र में डूबकर अपने मन में विचार करने लगता कि मैं कहाँ जाऊँ, क्या करूँ, जिससे मेरा उद्धार हो।


title: अजा एकादशी

text: इस प्रकार राजा को कई वर्ष बीत गए। एक दिन राजा इसी चिंता में बैठा हुआ था कि गौतम ऋषि आ गए। राजा ने उन्हें देखकर प्रणाम किया और अपनी सारी दु:खभरी कहानी कह सुनाई। यह बात सुनकर गौतम ऋषि कहने लगे कि राजन तुम्हारे भाग्य से आज से सात दिन बाद भाद्रपद कृष्ण पक्ष की अजा नाम की एकादशी आएगी, तुम विधिपूर्वक उसका व्रत करो।


title: अजा एकादशी

text: गौतम ऋषि ने कहा कि इस व्रत के पुण्य प्रभाव से तुम्हारे समस्त पाप नष्ट हो जाएँगे। इस प्रकार राजा से कहकर गौतम ऋषि उसी समय अंतर्ध्यान हो गए। राजा ने उनके कथनानुसार एकादशी आने पर विधिपूर्वक व्रत व जागरण किया। उस व्रत के प्रभाव से राजा के समस्त पाप नष्ट हो गए।


title: अजा एकादशी

text: स्वर्ग से बाजे बजने लगे और पुष्पों की वर्षा होने लगी। उसने अपने मृतक पुत्र को जीवित और अपनी स्त्री को वस्त्र तथा आभूषणों से युक्त देखा। व्रत के प्रभाव से राजा को पुन: राज्य मिल गया। अंत में वह अपने परिवार सहित स्वर्ग को गया।


title: अजा एकादशी

text: हे राजन! यह सब अजा एकादशी के प्रभाव से ही हुआ। अत: जो मनुष्य यत्न के साथ विधिपूर्वक इस व्रत को करते हुए रात्रि जागरण करते हैं, उनके समस्त पाप नष्ट होकर अंत में वे स्वर्गलोक को प्राप्त होते हैं। इस एकादशी की कथा के श्रवणमात्र से अश्वमेध यज्ञ का फल प्राप्त होता है।


title: पशुओं के प्रति क्रूरता रोकथाम अधिनियम

text: पशुओं के प्रति क्रूरता रोकथाम अधिनियम (Prevention of Cruelty to Animals Act) भारतीय संसद द्वारा १९६० में पारित एक अधिनियम है जिसका उद्देश्य पशुओं को दी जाने वाली अनावश्यक पीड़ा और कष्ट को रोकना है।


title: आम्बूर

text: आम्बूर (Ambur) भारत के तमिल नाडु राज्य के तिरुपत्तूर ज़िले में स्थित एक नगर है। यह पालार नदी के किनारे बसा हुआ है।


title: ख्वारिज्मी साम्राज्य

text: ख्वारिज्मी राजवंश तुर्की मूल का फारस का सुन्नी मुस्लिम राजवंश था। इस राजवंश ने वृहद ईरान के अधिकांश भाग पर पश्चवर्ती मध्यकाल में (लगभग १०७७ से १२३१ तक) शासन किया।


title: शशांक सिंह

text: शशांक सिंह (जन्म 21 नवंबर 1991) एक भारतीय क्रिकेटर हैं जो छत्तीसगढ़ के लिए खेलते हैं। उन्होंने अपनी लिस्ट ए में पदार्पण 10 दिसंबर 2015 को 2015-16 विजय हजारे ट्रॉफी में किया। फरवरी 2017 में, उन्हें 2017 के इंडियन प्रीमियर लीग के लिए दिल्ली डेयरडेविल्स टीम ने 10 लाख में खरीदा था।


title: शशांक सिंह

text: दिसंबर 2018 में, उन्हें राजस्थान रॉयल्स द्वारा 2019 इंडियन प्रीमियर लीग के लिए खिलाड़ी की नीलामी में खरीदा गया था। उन्होंने 9 दिसंबर 2019 को छत्तीसगढ़ के लिए 2019–20 रणजी ट्रॉफी में प्रथम श्रेणी में पदार्पण किया।


title: उपग्रही छल्ला

text: खगोलशास्त्र में उपग्रही छल्ला किसी ग्रह के इर्द गिर्द घूमता हुआ पत्थरों, धुल, बर्फ़ और अन्य पदार्थों का बना हुआ छल्ला होता है। हमारे सौर मण्डल में इसकी सबसे बड़ी मिसाल शनि की परिक्रमा करते हुए उसके छल्ले हैं। हमारे सौर मण्डल के अन्य तीन गैस दानव ग्रहों - बृहस्पति, अरुण और वरुण - के इर्द-गिर्द भी उपग्रहीय छल्ले हैं लेकिन उनकी संख्या और चौड़ाई शनि के छल्लों से कई कम है।


title: उपग्रही छल्ला

text: अंग्रेज़ी में उपग्रही छल्ला को "प्लैनॅटरी रिंग" (planetary ring) बोलते हैं क्योंकि यह अक्सर ग्रहों के इर्द-गिर्द बनती हैं, लेकिन वैज्ञानिक दृष्टि से यह उपग्रहों और अन्य वस्तुओं के इर्द-गिर्द भी बन सकती हैं। वैज्ञानिक रूप से यह एक छल्ला है जो उपग्रह की तरह किसी ग्रह या अन्य उपग्रह की परिक्रमा करता है।


title: उपग्रही छल्ला

text: किसी ज़माने में सोचा जाता था के उपग्रही छल्ले स्थाई नहीं हो सकते और करोड़ों साल के अंतराल में धीरे-धीरे बिखर जाते हैं या फिर जुड़कर एक उपग्रह बना लेते हैं। इसके विपरीत, शनि के छल्लो के नज़दीकी अध्ययन से पता लगा है के उसके छल्ले सौर मंडल के आदिकाल से बरक़रार हैं, यानि की अरबों वर्ष से स्थाई हैं।


title: केन्दुझर

text: केन्दुझर (Kendujhar) या केओनझर (Keonjhar) भारत के ओड़िशा राज्य के केन्दुझर ज़िले में स्थित एक नगर है। यह ज़िले का मुख्यालय भी है।


title: केन्दुझर

text: ओडिशा राज्य में शामिल होने से पहले केन्दुझर एक स्वतंत्र रजवाडा था। ओडिशा राज्य की तमाम विविधताएं इस जिले में देखी जा सकती हैं। प्राकृतिक संसाधनों से समृद्ध यह हरा-भरा जिला 8337 वर्ग किलोमीटर के क्षेत्रफल में फैला हुआ है। यहां के विष्णु और जगन्नाथ मंदिर यहां आने वाले पर्यटकों के आकर्षण के केन्द्र में होते हैं। नगर के बाहरी हिस्सों में सिद्ध जगन्नाथ, सिद्ध काली और पंचवटी जैसे दर्शनीय स्थल हैं। विश्व की सबसे प्राचीनतम चट्टान भी यहां देखी जा सकती है। इस चट्टान को 38000 मिलियन साल पुराना माना जाता है। इन चट्टानों में गुप्त काल के अभिलेखों की पर्यटकों के अलावा इतिहास में रूचि रखने वालों को भी आकर्षित करते हैं। घटगाँ, मुर्गामहादेव, गोनासिका और सीताबिंज आदि यहां के लोकप्रिय पर्यटक स्थल हैं।


title: केन्दुझर

text: सालंदी नदी पर बना यह बांध भद्रक से 20 किलोमीटर की राष्ट्रीय राजमार्ग 20 पर स्थित है। बांध में मगरमच्छों को उनकी प्राकृतिक अवस्था में देखा जा सकता है। हदगढ़ अभयारण्य और उसके आसपास की सुंदरता बांध को पिकनिक के लिए एक आदर्श जगह बनाती है। केंदुझर यहां से 115 किलोमीटर और आनंदपुर 35 किलोमीटर दूर है।


title: केन्दुझर

text: घने जंगलों से घिरी यह पहाड़ियां आनंदपुर के निकट स्थित हैं। इन पहाड़ियों को हाथियों का स्थायी निवास स्थल माना जाता है। निकट ही एक पहाड़ी के शिखर पर स्थित चक्रतीर्थ जैन तीर्थस्थल दूर-दराज से लोगों को आकर्षित करता है। यहां से आसपास के क्षेत्र के मनोरम दृश्यों को निहारा जा सकता है।


title: केन्दुझर

text: छाते के आकार ही यह गुफा केंदुझर के सीताबिंज में स्थित है। यह पत्थर की गुफाएं आकर्षक भित्तिचित्रों के लिए प्रसिद्ध है। घुड़सवारों और सैनिकों के साथ हाथी की सवारी में जाते राजा का चित्र बेहद सजीव जान पड़ता है।


title: केन्दुझर

text: यह लोकप्रिय जैन तीर्थस्थल केंदुझर से 85 किलोमीटर की दूरी पर है। बउला पहाड़ियों के निकट हरे-भरे और मनोरम वातावरण में स्थित चक्रतीर्थ में भगवान ऋषभ की आकर्षक प्रतिमा देखी जा सकती है। प्रतिमा कमलासन तल पर विराजमान है। एक शानदार झरना और कुछ गुफाएं चक्रतीर्थ के आसपास देखी जा सकती हैं। गढ़चंडी और पोडासिंगिडी निकटवर्ती दर्शनीय स्थल हैं।


title: केन्दुझर

text: केंदुझर से 45 किलोमीटर दूर स्थित गोनासिका ब्रह्मेश्वर महादेव मंदिर के लिए प्रसिद्ध है। यह पवित्र स्थल अनेक सुंदर घाटियों और सुंदर वनों से और भी खूबसूरत हो जाता है। इस स्थान को बैतरणी नदी का स्रोत भी कहा जाता है। अपने स्रोत से कुछ दूरी पर ही नदी भूमिगत हो जाती है जिस कारण इसे पातालगंगा भी कहा जाता है।


title: केन्दुझर

text: यह मंदिर शैव भक्तों के बीच काफी प्रसिद्ध है। देओगांव में कुशेई नदी के किनारे स्थित इस मंदिर का निर्माण 9वीं शताब्दी में हुआ था। भगवान शिव को समर्पित इस मंदिर में उनकी आकर्षक प्रतिमा विराजमान है। साथ ही देवी पार्वती, कार्तिकेय, भैरव और गणेश की मूर्तियां भी देखी जा सकती हैं।


title: केन्दुझर

text: चंपुआ के निकट स्थित यह मंदिर केंदुझर से 70 किलोमीटर की दूरी पर है। इसके निकट ही एक बारहमासी झरना है। श्रद्धालुओं का इस मंदिर में हमेशा आना-जाना लगा रहता है।


title: केन्दुझर

text: केंदुझर जिले का यह औद्योगिक नगर लोहे और मैंगनीज धातुओं से समृद्ध है। कलिंग आयरन वर्क्‍स खनिज आधारित गतिविधियों का प्रमुख केन्द्र है। बडबिल राउरकेला से 135 किलोमीटर दक्षिण पूर्व में है।


title: केन्दुझर

text: यह अभयारण्य हदगढ़ कुंड और सालंदी बांध के निकट स्थित है। अभयारण्य में अनेक वन्यजीवों को विचरण करते देखा जा सकता है। टाईगर, तेंदुए, फिशिंग कैट, हेना, हाथी, लंगूर पेंगोलिन अदि पशुओं के अलावा पक्षियों और सरीसृपों की विविध प्रजातियां यहां पाई जाती हैं। अभयारण्य केंदुझर से 135 किलोमीटर की दूरी पर है।


title: केन्दुझर

text: भुवनेश्वर में यहां का नजदीकी एयरपोर्ट है जो देश के अनेक बड़े शहरों से नियमित फ्लाइटों द्वारा जुड़ा हुआ है।


title: केन्दुझर

text: हावड़ा-चेन्नई रूट पर स्थित जाजपुर-केंदुझर रेलवे स्टेशन यहां का करीबी रेलवे स्टेशन है। यह रेलवे स्टेशन केंदुझर को देश और राज्य के अनेक हिस्सों से जोड़ता है।


title: केन्दुझर

text: राष्ट्रीय राजमार्ग 20 और राष्ट्रीय राजमार्ग 49 इसे ओडिशा और अन्य राज्यों से जोड़ते हैं। राज्य परिवहन की नियमित बसें अनेक पड़ोसी शहरों से यहां के लिए चलती रहती हैं।


title: ध्यानबिन्दु उपनिषद

text: ध्यानबिन्दु उपनिषद कृष्ण यजुर्वेदीय शाखा के अन्तर्गत एक उपनिषद है। यह उपनिषद संस्कृत भाषा में लिखित है। इसके रचियता वैदिक काल के ऋषियों को माना जाता है परन्तु मुख्यत वेदव्यास जी को कई उपनिषदों का लेखक माना जाता है।


title: ध्यानबिन्दु उपनिषद

text: उपनिषदों के रचनाकाल के सम्बन्ध में विद्वानों का एक मत नहीं है। कुछ उपनिषदों को वेदों की मूल संहिताओं का अंश माना गया है। ये सर्वाधिक प्राचीन हैं। कुछ उपनिषद ‘ब्राह्मण’ और ‘आरण्यक’ ग्रन्थों के अंश माने गये हैं। इनका रचनाकाल संहिताओं के बाद का है। उपनिषदों के काल के विषय मे निश्चित मत नही है समान्यत उपनिषदो का काल रचनाकाल ३००० ईसा पूर्व से ५०० ईसा पूर्व माना गया है। उपनिषदों के काल-निर्णय के लिए निम्न मुख्य तथ्यों को आधार माना गया है—


title: मृत भाषा

text: मृत भाषा या विलुप्त भाषा उसे कहा जाता है, जिसे बोलने वाला कोई भी जीवित नहीं हो। चाहे उस भाषा का किसी अन्य भाषा बोलने वालों द्वारा अन्य प्रकार से उपयोग भी क्यों न हो रहा हो। इस तरह के भाषाओं का कोई मातृभाषी नहीं होता है। किसी भाषा के मृत या विलुप्त होने का कारण, उनके बोलने वालों द्वारा किसी अन्य भाषा को स्वीकार करना या उन सभी की मृत्यु हो जाना ही होता है।


title: मृत भाषा

text: सामान्यतः यदि उस भाषा का स्थान सीधे सीधे कोई अन्य भाषा ले लेती है तो उस भाषा का दूसरे भाषाओं में अनुवाद भी संभव होता है। जैसे अमेरिका में बने कई भाषाओं पर अंग्रेजी, फ्रांसीसी, पुर्तगाली आदि के उपनिवेशों ने वहाँ की भाषा को अपने भाषा के साथ बदल दिया। इस तरह के बदलाव से अनुवाद तो किया जा सकता है लेकिन उस भाषा को उसी रूप में पुनर्जीवित नहीं किया जा सकता, क्योंकि कई वाक्य और शब्द उसी के साथ हमेशा के लिए मिट जाते हैं।


title: मृत भाषा

text: जिसके भी कोई बोलने वाले या लिखने वाले लोग न हो उसे विलुप्त भाषा मान लिया जाता है। इस तरह की भाषाओं को मृत भाषा भी कहा जाता है। कई कमजोर भाषाओं के लिए आर्थिक व सांस्कृतिक वैश्वीकरण और विकास के कारण खतरा पैदा हो गया है। विश्व बाजार में आसानी से बातचीत करने के लिए लोग अपनी मातृभाषा को छोड़ कर अंग्रेजी, चीनी, स्पेनी और फ्रांसीसी आदि भाषाओं को सीखने का प्रयास करते हैं। इसके कारण इसका प्रभाव उनके मातृभाषा पर पड़ता है।


title: मृत भाषा

text: अमेरिकी भाषाविद् "सारा ग्रे थॉमसन" और "टेरेंस कौफमैन" ने 1991 में भाषा परिवर्तन पर अध्ययन किया था, जिसमें उन्होंने कहा कि भाषा के विलुप्ति के तीन मुख्य कारण है। पहला और आम कारण, किसी भाषा के बोलने वालों द्वारा अचानक अपने भाषा को छोड़ कर दूसरे प्रमुख भाषा को सीखना। दूसरा कारण, कई पीढ़ियों द्वारा धीरे धीरे भाषा की मौत होना। तीसरा और सबसे दुर्लभ कारण, किसी भाषा के व्याकरण और शब्द लगभग या पूरी तरह से बदल जायें, अर्थात किसी प्रमुख भाषा से व्याकरण और शब्दों को अत्याधिक उधार लेने के साथ साथ उस भाषा के कई मातृभाषी उस भाषा को अनावश्यक शब्दों और व्याकरण के नियमों के उधार लेने से बचाने का प्रयास करते हैं। इस कारण उस भाषा को बोलने वाले, उस प्रमुख भाषा को बोलना शुरू कर देते हैं और उनकी मातृभाषा को छोड़ देते हैं।


title: मृत भाषा

text: शिक्षा प्रणाली और मीडिया जैसे इंटरनेट, टेलीविजन और प्रिंट मीडिया आदि भी भाषा को विलुप्त करने में सहायक होते हैं। जैसे यदि कोई एक देश से दूसरे देश में जाता है तो उसके बच्चे उस देश के शिक्षा संस्थानों में जिस भाषा में पढ़ाई होता है, उसी में अपनी पढ़ाई करते हैं। ऐसे में वे अपनी मातृभाषा से दूर हो जाते हैं।


title: मृत भाषा

text: अमेरिका में बने कई भाषाएँ अंग्रेजी, फ्रांसीसी, पुर्तगाली आदि के उपनिवेशों के कारण अब मृत या विलुप्त भाषा बन गई है।


title: मृत भाषा

text: 19वीं सदी या से पूर्व कई देशों में विदेशी आक्रमणकारियों द्वारा हमला करने के साथ साथ वहाँ की चीजों को लूट भी लिया जाता था। इनमें पुस्तक आदि भी शामिल थे। इन आक्रमणकारियों द्वारा पुस्तकालय, ऐतिहासिक धरोहर आदि को नष्ट कर दिया जाता था, जिससे वहाँ केवल उनकी संस्कृति और भाषा ही बने रहे।


title: इंशा साहित्य

text: अरबी शब्द "इंशा" का अर्थ है "निर्माण", या "निर्माण"। इसका उपयोग कुरान जैसे शास्त्रीय अरबी साहित्य में इस अर्थ में किया गया है । समय के साथ इसने रचना के अर्थ को प्राप्त कर लिया, विशेष रूप से अक्षरों, दस्तावेजों और राज्य पत्रों की गद्य रचना को निरूपित किया। इसके बाद, इसका उपयोग " मुंशत " के पर्याय के रूप में किया गया , जो कि गद्य और शैली के विशिष्ट मानदंडों के अनुसार रचित दस्तावेज हैं जो इन गद्य रचनाओं को साधारण गद्य से अलग करते हैं। धीरे-धीरे "इंशा" शब्द


title: इंशा साहित्य

text: "इंशा" लेखन मुख्य रूप से वैज्ञानिक ग्रंथों में गद्य के उपयोग के बजाय किसी की अंतरतम भावनाओं की अभिव्यक्ति से संबंधित है। इंशा लेखन एक कला के रूप में विकसित हुआ और इसमें विस्तृत नियम और नियम शामिल थे जिन्हें एक अच्छी तरह से पत्र लिखने वाले को सीखना चाहिए था, और कलापूर्ण और अच्छी तरह से लिखित एपिस्टोलोग्राफी को अदब का एक रूप माना जाता था । इंशा में नियोजित उपकरणों में शाब्दिक दंड, और चाल, लकीरें, और लिखने की एक मनोहर, सुरुचिपूर्ण शैली शामिल है। अरबी में आलीशान इंशा गद्य का एक मॉडल अल क़ादी अल फ़ादिल, (डी। ११ ९९) और बाद में अल-क़लकाशंडी (d.1418) द्वारा प्रदान किया गया था। शास्त्रीय फ़ारसी साहित्य में , "इंशा की पहचान" रसैल के रूप में है", अर्थ" अक्षर "।


title: इंशा साहित्य

text: आम तौर पर " रसैल " साहित्य को दो प्रकार के साहित्य में वर्गीकृत किया जा सकता है- ए।) तौकीत और बी।) मुइश्वर तौकीत में शासकों और अधिकारियों के आदेश और निर्देश होते हैं और मुहावरत में पत्र और पत्राचार होते हैं। अगर पत्र पानेवाला स्थिति तो पत्र के रूप में कहा जाता है बेहतर है Murafa'a, और मामले में पत्र पानेवाला स्थिति में अवर है, तो पत्र के प्रकार कहा जाता है ruq'a। यदि पता और लेखक दोनों समान स्थिति के हैं, तो पत्र के प्रकार को मुरसाला कहा जाता है । [5]


title: इंशा साहित्य

text: आगे की श्रेणियां अक्षरों की प्रकृति और संबोधन और लेखक और लेखक की तुलनात्मक स्थिति के कारण मौजूद हैं। उदाहरण के लिए यदि लेखक किसी राज्य का शासक है, तो उससे जारी होने वाले इंशा को उसकी सामग्री की प्रकृति के आधार पर फ़ार्मन , मंशूर या फ़थनामा में वर्गीकृत किया जा सकता है ।


title: इंशा साहित्य

text: मध्यकालीन भारत में इंशा लेखन की बहुत समृद्ध परंपरा है। अमीर खुसरू , ख्वाजा-ए-जहाँ मोहम्मद गवन और अबुल फ़ज़ल जैसे कई बुद्धिजीवियों ने इंशा लेखन का एक मॉडल तैयार किया, जिसके बाद इंशा लेखकों की पीढ़ियों का गठन हुआ। शानदार इंशा लेखन की प्रशंसा में, इंशा लेखन के कई संग्रह एकत्र किए गए थे। मुनश्त- –नमकिन इंशा लेखनी के सबसे बड़े संग्रहों में से एक है, जो मुगल काल के शुरुआती दिनों से है ।


title: चक्रवातीय परिष्‍करण

text: चक्रवातीय परिष्‍करण (cyclonic separation), किसी वायु, गैस या द्रव की धारा में कणरूप में विद्यमान पदार्थों (particulates) को विलग करने की एक विधि है जिसमें किसी फिल्टर का प्रयोग नहीं किया जाता। यह एक प्रकार का भ्रमिल विलगन (vortex separation) है। जब किसी द्रव से कणिकाओं को विलग करना होता है तब जल चक्रवात (hydrocyclone) का उपयोग किया जाता है जबकि किसी गैस में मौजूद कणरूप पदार्थों को विलग करने के लिए गैस चक्रवात का उपयोग किया जाता है। तरल और ठोस के मिश्रण को विलगित करने के लिए घूर्णन एवं गुरुत्वीय प्रभावों का उपयोग किया जाता है। चक्रवातीय परिष्‍करण का उपयोग किसी गैसीय धारा से द्रव के सूक्ष्म बूँदों को अलग करने के लिए भी किया जा सकता है।


title: अंतरिक्ष और ऊपरी वायुमंडल अनुसंधान आयोग

text: अंतरिक्ष और ऊपरी वायुमंडल अनुसंधान आयोग (Space and Upper Atmosphere Research Commission or SUPARCO) पाकिस्तान सरकार की राष्ट्रीय अंतरिक्ष एजेंसी है। जिसे देश में अंतरिक्ष कार्यक्रम के लिए स्थापित किया गया है।


title: आशिका भाटिया

text: आशिका भाटिया एक भारतीय बाल अभिनेत्री है। उन्होंने अपने टेलीविजन व्यवसाय की शुरुआत एनडीटीवी इमैजिन के धारावाहिक "मीरा" में मीरा की मुख्य भूमिका से की। इन्होंने सोनी टीवी के धारावाहिक "परवरिश – कुछ खट्टी कुछ मीठी" में भी गिन्नी की भूमिका अदा की।


title: २० मई

text: 20 मई ग्रेगोरी कैलंडर के अनुसार वर्ष का 140वॉ (लीप वर्ष मे 141 वॉ) दिन है। साल मे अभी और 225 दिन बाकी है।


title: उनियाल

text: उनियाल उत्तर भारत की गढ़वाली ब्राह्मण जाति है, जो अक्सर उत्तरांचल राज्य में उपयोग होती है। यह उत्तराखंड के श्रेष्ठतम ब्राह्मणों में जाने जाते हैं। नौंवी शताब्दी में विहार राज्य के मिथिला (दरभंगा) से जयानन्द व विजयानन्द झा जो कि ममेरे भाई थे व भारद्वाज व कश्यप गोत्री थे गढ़वाल के औणी ग्राम में बसने के कारण यह उनियाल कहलाये ।


title: शान मार्श

text: शॉन एडवर्ड मार्श (जन्म 9 जुलाई 1 9 83) एक ऑस्ट्रेलियाई क्रिकेटर है जो ऑस्ट्रेलियाई घरेलू क्रिकेट में पश्चिमी योद्धाओं के लिए खेलते हैं और टेस्ट, एक दिवसीय अंतर्राष्ट्रीय और ट्वेंटी -20 अंतरराष्ट्रीय स्तर पर ऑस्ट्रेलिया का प्रतिनिधित्व करते हैं। एसओएस ("एसोसिएशन" का बेटा), [2] वह एक बाएं हाथ के उद्घाटन के बल्लेबाज और बहुत ही कभार स्पिन गेंदबाज हैं।


title: दोष (भावना)

text: दोष किसी भी मनुष्य में उत्पन्न होने वाली एक आंतरिक भावना है जो उस समय उत्पन्न होती है जब वह व्यक्ति यह मानने लगता है या समझने लगता है - भले ही सही हो या गलत - कि उसने अपने ही सही आचरण के मानकों के साथ समझौता किया है या वैश्विक नैतिकता के मानकों का उल्लंघन किया है और इसमें उस व्यक्ति का बड़ा दायित्व है।


title: दोष (भावना)

text: यह एक आम बात है। कोई भी मनुष्य कठिन परिस्तियों के लिए अपने माता-पिता, पारिवारिक सदस्यों, मित्रों, समय, समुदाय, सरकार, देश और यहाँ तक कि जन्म और कर्म को दोष दे सकता है और लोग ऐसा करते आए हैं।


title: आयतन प्रत्यास्थता मापांक

text: किसी पदार्थ का आयतन प्रत्यास्थता मापांक अथवा बल्क मोड्यूलस (bulk modulus; formula_1 या formula_2) एकसमान संपीड़न के मापन को व्यक्त करता है। इसे अत्यल्प दाब बढ़ाने के परिणामस्वरूप आयतन में होने वाली "सापेक्षिक" कमी के अनुपात से परिभाषित किया जाता है। इसकी अन्तर्राष्ट्रीय इकाई प्रणाली इकाई पास्कल है और इसकी विमीय रूप MLT है।


title: विटामिन बी६

text: । कार्बन के रासायनिक यौगिकों को कार्बनिक यौगिक कहते हैं। प्रकृति में इनकी संख्या 10 लाख से भी अधिक है। जीवन पद्धति में कार्बनिक यौगिकों की बहुत ही महत्वपूर्ण भूमिका है। इनमें कार्बन के साथ-साथ हाइड्रोजन भी रहता है। ऐतिहासिक तथा परंपरा गत कारणों से कुछ कार्बन के यौगकों को कार्बनिक यौगिकों की श्रेणी में नहीं रखा जाता है। इनमें कार्बनडाइऑक्साइड, कार्बन मोनोऑक्साइड प्रमुख हैं। सभी जैव अणु जैसे कार्बोहाइड्रेट, अमीनो अम्ल, प्रोटीन, आरएनए तथा डीएनए कार्बनिक यौगिक ही हैं। कार्बन और हाइड्रोजन के यौगिको को हाइड्रोकार्बन कहते हैं। मेथेन (CH) सबसे छोटे अणुसूत्र का हाइड्रोकार्बन है। ईथेन (CH), प्रोपेन (CH) आदि इसके बाद आते हैं, जिनमें क्रमश: एक एक कार्बन जुड़ता जाता है। हाइड्रोकार्बन तीन श्रेणियों में विभाजित किए जा सकते हैं: ईथेन श्रेणी, एथिलीन श्रेणी और ऐसीटिलीन श्रेणी। ईथेन श्रेणी के हाइड्रोकार्बन संतृप्त हैं, अर्थात् इनमें हाइड्रोजन की मात्रा और बढ़ाई नहीं जा सकती। एथिलीन में दो कार्बनों के बीच में एक द्विबंध (=) है, ऐसीटिलीन में त्रिगुण बंध (º) वाले यौगिक अस्थायी हैं। ये आसानी से ऑक्सीकृत एवं हैलोजनीकृत हो सकते हैं। हाइड्रोकार्बनों के बहुत से व्युत्पन्न तैयार किए जा सकते हैं, जिनके विविध उपयोग हैं। ऐसे व्युत्पन्न क्लोराइड, ब्रोमाइड, आयोडाइड, ऐल्कोहाल, सोडियम ऐल्कॉक्साइड, ऐमिन, मरकैप्टन, नाइट्रेट, नाइट्राइट, नाइट्राइट, हाइड्रोजन फास्फेट तथा हाइड्रोजन सल्फेट हैं। असतृप्त हाइड्रोकार्बन अधिक सक्रिय होता है और अनेक अभिकारकों से संयुक्त हा सरलता से व्युत्पन्न बनाता है। ऐसे अनेक व्युत्पंन औद्योगिक दृष्टि से बड़े महत्व के सिद्ध हुए हैं। इनसे अनेक बहुमूल्य विलायक, प्लास्टिक, कृमिनाशक ओषधियाँ आदि प्राप्त हुई हैं। हाइड्रोकार्बनों के ऑक्सीकरण से ऐल्कोहॉल ईथर, कीटोन, ऐल्डीहाइड, वसा अम्ल, एस्टर आदि प्राप्त होते हैं। ऐल्कोहॉल प्राथमिक, द्वितीयक और तृतीयक हो सकते हैं। इनके एस्टर द्रव सुगंधित होते हैं। अनेक सुगंधित द्रव्य इनसे तैयार किए जा सकते हैं। इसी प्रकार विटामिन बी६ को भी विभिन्न प्रयोगों में लिया जा सकता है।


title: अति उच्च आवृति

text: अति उच्च आवृति (VHF) वे रेडियो आवृत्ति होती हैं, जो 30 MHz से 300 MHz तक होती हैं। इसे मीट्आर बैण्ड या तरंग भी कहा जाता है क्योंकि इसकी तरंग दस से एक मीटर के दैर्घ्य की होती है। इसके एकदम नीचे कीktbor आवृत्तियाँ उच्चावृत्ति कहलाती हैं, व एकदम ऊपर की परा उच्च आवृति (UHF) कहलाती हैं।


title: अति उच्च आवृति

text: इसके सामान्य प्रयोग हैं एफ एम रेडियो जो कि 88–108 MHz तक होता है। दूरदर्शन प्रसारण (परा उच्च आवृति के साथ)। पार्थिव नैविगेशन (VOR), सागरीय संचार, एवं हवाई यातायात संचार।


title: स्पैन्डेक्स

text: स्पैन्डेक्स, इलास्टेन या लाइक्रा एक कृत्रिम रेशा है जिसे इसकी बेजोड़ प्रत्यास्था के कारण जाना जाता है। यह अपने प्राकृतिक प्रतिद्वन्दी लेटेक्स के मुकाबले अधिक मज़बूत पर कम टिकाऊ होता है। रसायनज्ञ सी एल सैन्डक्विस्ट और जोसेफ़ शिवर्स ने इसे सन १९५९ ड्यूपॉन्ट की वर्जीनिया स्थित बेंजर प्रयोगशाला में विकसित किया गया था। यह पॉलीयूरेथेन-पॉलीयूरिया कोपॉलीमर होता है। इसके अविष्कार ने वस्त्र उद्योग के कई क्षेत्रों मे क्रांति ला दी है।


title: स्पैन्डेक्स

text: स्पैन्डेक्स नाम अंग्रेजी शब्द एक्सपैन्ड्स (expands) का वर्ण-विपर्यय है। पूरे उत्तर अमेरिका में इसे स्पैन्डेक्स नाम से जाना जाता है जबकि यूरोप के अधिकतर भागों में इसे इलास्टेन और ब्रिटेन और भारत में लाइक्रा नाम से जाना जाता है। भारत में भले ही लाइक्रा नाम अधिक प्रचलित हो पर वस्त्रों के संघटन पर औपचारिक रूप से अधिकतर इलास्टेन ही लिखा जाता है।


title: लूज़ोन जलसन्धि

text: लूज़ोन जलसन्धि (चीनी: 呂宋海峽) ताइवान और फिलीपींस के लूज़ोन द्वीप के मध्य में स्थित एक महत्वपूर्ण जलसंधि है। भौगोलिक दृष्टि से यह जलसंधि पश्चिमी प्रशांत महासागर में फ़िलिपीन सागर को दक्षिणी चीन सागर से जोड़ने का कार्य करती है।


title: लूज़ोन जलसन्धि

text: यह जलसंधि यातायात और संचार के लिए फिलीपींस में एक महत्वपूर्ण जलसंधि है। पूर्वी एशिया के महत्वपूर्ण बंदरगाहों पर जाने के लिए अमेरिका के कई जहाज इस मार्ग का उपयोग करते हैं। कई पनडुब्बी संचार के लिए लूज़ोन जलसन्धि से होकर गुजरते हैं। यह एशिया के कई महत्वपूर्ण देशों जैसे चीन, हांगकांग, ताइवान, जापान और दक्षिण कोरिया को महत्वपूर्ण डेटा और टेलीफोनी सेवाएं प्रदान करता है।


title: लूज़ोन जलसन्धि

text: द्वितीय विश्व युद्ध के दौरान लूज़ोन जलसन्धि जापानी सेना के लिए एक प्रमुख मार्ग था। 8 दिसंबर 1941 को पर्ल हार्बर पर आक्रमण करने के लिए जापानी सेना ने इसी लूज़ोन जलसन्धि का प्रयोग किया था।


title: लूज़ोन जलसन्धि

text: इसके बाद द्वितीय विश्व युद्ध के दौरान कई अमेरिकी पनडुब्बियों ने ईस्ट इंडीज से जापान जाने के रास्ते के बीच में पड़े लूज़ोन जलसन्धि में कई जहाजों पर आक्रमण किया।


title: लूज़ोन जलसन्धि

text: लूज़ोन जलसन्धि लगभग 250 किलोमीटर (160 मील) चौड़ा है जिसमें फिलीपींस से संबंधित कई द्वीप स्थित हैं, जिन्हें दो भागों में बांटा गया है। द्वीप जिसमें बातानेस प्रांत और बाबुयान द्वीपसमूह शामिल हैं, वें कागायान प्रान्त का हिस्सा हैं। इस जलसंधि को कई छोटे भागों में विभाजित किया गया है। यहाँ स्थित बाबुयान चैनल लूज़ोन को बाबुयान द्वीप समूह से अलग करता है।


title: लूज़ोन जलसन्धि

text: दुनिया की कुछ सबसे बड़ी समुद्री लहरें इस जलसंधि में पाई जाती है। ज्वार और समुद्री धाराओं से कभी-कभी 170 मीटर से अधिक ऊँचाई पर उपजी लहरें भी जलसंधि के उत्तर में पाई जाती हैं। कभी-कभी ये लहरें उपग्रहों से भी दृश्यमान होते हैं पर ये लहरें या धाराएँ कभी भी सतह को नहीं नुकसान पहुँचाती हैं इस कारण किसी भी प्रकार के कार्य के लिए कोई खतरा नहीं उत्पन्न होता है।


title: रैखिक कण त्वरक

text: वे कण त्वरक रैखिक कण त्वरक (linear particle accelerator) या लिनैक (linac) कहलाते हैं जो आवेशित कणों को सीधी रेखा में (बिना मोड़े) त्वरित करते हैं। टीवी (पिक्चर ट्यूब वाली टीवी) सरलतम रैखिक त्वरक है जो ट्यूब के पिछले सिरे पर स्थित कैथोड से उत्सर्जित एलेक्ट्रॉनों की वेग वृद्धि करके अधिक तेजी से पर्दे पर टकराने में मदद करता है। रैखिक कण त्वरक का आविष्कार सन् १९२८ में रॉल्फ विडेरो (Rolf Widerøe) ने किया था।


title: रैखिक कण त्वरक

text: उदाहरण के लिये, 1 GeV की प्रोटॉण किरण-पुंज प्रदान करने वाले रैखिक त्वरक की संरचना कुछ इस प्रकार की हो सकती है-


title: वारिसलिगंज

text: वारिसलीगंज एक छोटा सा लेकिन घना बाजार और नगर पंचायत है। यहाँ यातायात कि सुविधा कुछ जगहों से बेहतर है। यहाँ, रेलवे लाइन, सङक कई बड़े शहरों से जोड़ती है। यहाँ एक चीनी मिल है, जो कई सालों पहले बंद हो गई थी। यहाँ कि बहुत सारे खाने-पीने की चीजें मशहूर है। तिलकुट, रसकदम, अनरसे। इस शहर के गाँवों की खेती कि प्रमुख समस्या पानी है। यहाँ सकरी नामक नदी कि एक नहर भी है, जो गर्मियों में सुख जाती है, किसान खेतों मैं जनरेटर से सिंचाई करते हैं।


title: नवानगर रियासत

text: नवानगर, सौराष्ट्र के ऐतिहासिक हालार क्षेत्र में अवस्थित एक देसी राज्य था। यह कच्छ की खाड़ी के दक्षिणी तट पर स्थित था जिसके केन्द्र में वर्त्तमान जामनगर था। इसकी स्थापना सन १५४० ईस्वी में हुई थी, और यह राज्य भारत के स्वतन्त्र होने तक विद्यमान था। वर्ष १९४८ में, आधिकारिक रूप से भारतीय संघ में अधिग्रहित कर लिया गया। इसकी राजधानी नवानगर थी, जिसे वर्तमान समय में जामनगर के नाम से जाना जाता है।


title: नवानगर रियासत

text: नवानगर रियासत के कुल भूभाग का क्षेत्रफल था और १९०१ की जनगणना के अनुसार इसकी कुल जनसंख्या ३,३६,७७९ थी। नवानगर राज्य पर, जडेजा गोत्र के हिन्दू राजपूत वंश का राज था, जिन्हें "जाम साहब" की उपाधि से संबोधित किया जाता था। नवानगर और कच्छ राज्य के राजकुटुंब एक ही वंश के थे। ब्रिटिश संरक्षणाधीन काल में नवानगर के जाम साहब को १५ तोपों की सलामी का सम्मान प्राप्त था। ब्रिटिश राज में नवानगर, बॉम्बे प्रेसिडेंसी के काठियावाड़ एजेंसी का हिस्सा था।


title: नवानगर रियासत

text: नवानगर में एक मुक्‍ता मात्स्यकालय (मोती समुपयोजनागार) थी, जो नवानगर की धन का सबसे बड़ा स्रोत था। इसके अलावा, नवानगर राज्य ने भारत में क्रिकेट को प्रसिद्ध करने में अहन भूमिका थी, जिसका श्रेय जाम साहब रणजीतसिंहजी जडेजा को जाता है, जो स्वयं भी एक प्रसिद्ध क्रिकेट खिलाड़ी थे। रणजीतसिंहजी नवानगर के तमाम जाम साहबों में सबसे प्रसिद्ध थे, उन्हें विशेष तौर पर, भारत में क्रिकेट के विकास में उनके योगदान के लिए जाना जाता है।


title: नवानगर रियासत

text: नवानगर रियासत की स्थापना सन १५४० में, कच्छ राज्य के जडेजा राजवंश के वंशज- जाम श्री रावलजी द्वारा हुई थी। स्थापना के बाद से, नवानगर, अपने पडोसी जडेजा राज्यों के संग, मुग़ल साम्राज्य के विरुद्ध, लगभग निरंतर युद्ध की स्थिति में रहा करता था। इन युद्धों में मिठोई की लड़ाई और भूचर मोरी की लड़ाई प्रमुख है। भूचर मोरी की लड़ाई में नवानगर ने, मुग़लों के विरुद्ध, तमाम काठियावाड़ी राज्यों की संयुक्त सेना का नेतृत्व किया था। यह युद्ध ध्रोल के निकट भूचर मोरी नमक जगह पर लड़ी गयी थी। इस युद्ध में मुग़लों की निर्णायक जीत हुई थी, जिसके कारणवश गुजरात सल्तनत,जिसके अंतिम सुल्तान मुज़फ़्फ़र शाह (तृतीय), नवानगर के जाम के शरण में थे, का हमेशा हमेशा के लिए अंत हो गया था। भूचर मोरी की लड़ाई, सौराष्ट्र में लड़ी गयी सबसे बड़ी लड़ाई थी। मुग़लों के अलावा, काठियावाड़ी रियासतें, आपस में भी अक्सर लड़ा करती थीं। कई पुश्तों से चल रही यह काठियावाड़ी राजनैतिक संघर्ष, ब्रिटिश मध्यस्तता में की गयी १८०७ की वॉकर संधि के आने के बाद शांत हुई और सैकड़ों वर्षों में काठियावाड़ में पहली बार शांति आयी।


title: नवानगर रियासत

text: २२ फ़रवरी १८१२ में नवानगर ब्रिटिश संरक्षण के अधीन आ गया। ब्रिटिश शासन द्वारा, नवानगर को १५-तोपी सलामी रियासत का दर्जा हासिल था। स्वतंत्रत के बाद, नवानगर, विलय के उपकरणों पर हस्ताक्षर करने वाले पहले राज्यों में से एक था। तत्पश्चात, नवानगर के तत्कालीन जाम साहब, दिग्विजयसिंघजी, संयुक्त काठियावाड़ राज्य के सर्वप्रथम राजप्रमुख बने, एवं अपने देश का प्रतिनिधित्व संयुक्त राष्ट्र में भी किया।


title: नवानगर रियासत

text: १९४९ में, पूर्व सही राज्य, नवानगर, ध्रोल और जलीय दीवान ने विलय कर संयुक्त सौराष्ट्र राज्य(भारत गणराज्य का एक राज्य) बनाया। १९ जून १९५९ में नवानगर ज़िले पास के ओखमंडल के इलाके को जोड़ दिया गया अजर इस ज़िले का नाम बदल कर जामनगर कर दिया गया। तात्पश्चान यह ज़िला नए नवेले राज्य गुजरात, जिसे बॉम्बे राज्य के विभाजन से बनाया गया था, का हिस्सा बन गया।


title: नवानगर रियासत

text: रणजीतसिंहजी विभाजी, नवानगर के सबसे प्रसिद्ध और जनमान्य शाशक है। उन्हें विश्व के महानतम करकेटरों में गिना जाता है। वो स्वयं क्रिकेट के बड़े शौक़ीन खिलाडी थे, और छात्रकाल से ही इस खेल में समर्पित थे। उन्होंने नवानगर और पूरे भारत में क्रिकेट की प्रसिद्धि में अहम् योगदान दिया था। उन्होंने क्रिकेट प्रशिक्षण के लिए "ऑक्टेट सर्कल" का सिद्धांत विकसित किया था, जिसमें एक विशेष आठ सक्षम खिलाडियों को चुना जाता था। उनकी मृत्यु के बाद, बीसीसीआई ने १९३४ में भारत के विभिन्न शहरों और क्षेत्रों के बीच खेली जा रही क्रिकेट सिरीज़ को रणजीतसिंहजी के सम्मान में, रणजी ट्रॉफी के बाम से शुरू किया। उनहोंने कई क्रिकेट अकैडेमियाँ भी खोली थी।


title: नवानगर रियासत

text: जाम साहब रणजीतसिंहजी, १९३१ से १९३३ तक नरेंद्रमंडल के चांसलर रहे थे। उनके बाद, उनके भतीजे, दिग्विजयसिंघजी चांसलर बने।


title: नवानगर रियासत

text: नवानगर के महाराज जाम साहब, ब्रिटिश एवं विश्व भर के संभ्रांत समुदाय में अपनी विशेष आभूषणों के संग्रह के लिए जाने जाते थे। विशेष कर, रणजीतसिंहजी, जिनके विशेष मरकतों(एमरल्ड) के संग्रह को मशहूर फ़्रांसीसी आभूषण निर्माता कंपनी कार्टियर के जैक्स कार्टियर ने कहा था कि वह "दुनिया में नाबाराबर है"। उनके निजी संग्रह में, एक मोतियों और हीरों से जड़ा हार, स्वयँ जैक्स कार्टियर द्वारा डिज़ाइन किया, मर्कतों और हीरे से जड़ा एक आर्ट डेको रचना का हार और जैक्स कार्टियर द्वारा तराशा गया मरकत से बना कॉलर


title: नवानगर रियासत

text: इसके अलावा, १९३४ में कार्टियर ने नवानगर के महाराज के लिए, "द आई ऑफ़ द टाइगर"(शेर की आँख) नाम के व्हिस्की के रंग के एक ६१.५० कैरट (१२.३ ग्राम) के हीरे नवानगर के महाराज की पगड़ी में भी जड़ा था।


title: नवानगर रियासत

text: नवानगर रियासत की मुद्रा कोरी कही जाती थी। येह चांदी का ४ ग्राम ४०० मिल्ली ग्राम का सिक्का था। इसके साथ ही आधि कोरी का भी सिक्का था, जो कि वज़न मे आधा था। नवनगर के अतिरिक्त और कई रियासतों की मुद्रा कोरी ही थी। जैसे की कच्छ, पोरबंदर और जामनगर।


title: गज गामिनी

text: गज गामिनी 2000 में बनी हिन्दी भाषा की फिल्म है। एम एफ़ हुसैन द्वारा लिखित और निर्देशित यह भारतीय फिल्म स्त्रीत्व और उस समय की उनकी कवित्व-शक्ति (muse) माधुरी दीक्षित पर कसीदा है। शाहरुख खान और नसीरुद्दीन शाह भी फिल्म में हैं। यह फिल्म टिकट खिड़की पर बहुत असफल रही थी।


title: गज गामिनी

text: फिल्म का केंद्रीय चरित्र "गज गामिनी" (माधुरी दीक्षित) नामक किसी रहस्यमय व्यक्ति द्वारा दर्शाया जाता है, जो आम आदमी उत्तेजित, भ्रमित और प्रेरित करती है। "गज गामिनी" लियोनार्डो द विंसी (नसीरुद्दीन शाह) के 'मोना लिसा', कालिदास की कविता "शकुंतला" और शाहरुख (शाहरुख खान) नाम के एक फोटोजर्नलिस्ट के पीछे प्रेरणा है। रहस्यमय "गज गामिनी" चार पात्रों के रूप में प्रकट होती है, उनमें से एक है संगीता जो समय की शुरुआत में बनारस की एक अंधी लड़की है। वह पुरुष-वर्चस्व के खिलाफ विद्रोह करने के लिए गाँव की महिलाओं (फरीदा ज़लाल, शिल्पा शिरोडकर और शबाना आज़मी) को प्रेरित करती है। एक और चरित्र है शकुंतला, जो इसी नाम के कालिदास की कविता का विषय है। शकुंतला ने महिलाओं में ईर्ष्या और पुरुषों में प्यार जगाया। उसने केरल के जंगलों में समान रूप से मनुष्यों और जानवरों को आकर्षित किया। "गज गामिनी" पुनर्जागरण के दौरान मोना लिसा भी है, चित्रकार लियोनार्डो द विंसी के जुनून की वस्तु। अंत में, फिल्म के सबसे भ्रमित क्षेत्र में मोनिका नई सहस्राब्दी की महिला का प्रतिनिधित्व करती हुई मानी जाती है। कामदेव, प्यार का देवता (इंदर कुमार), पूरे इतिहास में धरती पर चलते हैं और "गज गामिनी" के प्यार को जीतने का प्रयास करते हैं।


title: गज गामिनी

text: इस मिश्रण में इतिहास में विभिन्न बिंदुओं पर विज्ञान (आशीष विद्यार्थी) और कला (मोहन आगाशे) के बीच दो अलग-अलग अवधियों और टकरावों को अलग करती काली दीवार है। यह दर्शाता है कि दुनिया बदल सकती है, लेकिन इसके मूल विचार हमेशा वही बने रहेंगे। कला और विज्ञान के बीच टकराव इस विचार को लेकर आता है कि विज्ञान दृढ़ता से सिर्फ उसपर विश्वास करता है जिसे केवल सिद्ध किया जा सकता है, कला का आधार वह है जिसे साबित भी किया जा सकता है और साथ ही अंतर्ज्ञानी भावना से महसूस किया जा सकता है। विज्ञान मस्तिष्क का उपयोग करता है, जबकि कला मस्तिष्क और दिल का उपयोग करती है। फिल्म का एक और पहलू "गठरी" है, एक छोटा बंडल जो महिला अपने सिर पर बोझ की तरह ले जाती है, जिसके साथ उसे हमेशा के लिए चलना होगा।


title: संयुक्त राष्ट्र सुरक्षा परिषद चुनाव, २०१३

text: संयुक्त राष्ट्र सुरक्षा परिष्द चुनाव 2013 17 अक्टूबर 2013 को न्यूयॉर्क नगर स्थित संयुक्त राष्ट्र संघ मुख्यालय में संयुक्त राष्ट्र महासभा के ६८वें सत्र के दौरान प्रस्तावित किये गये। महासभा ने चाड, चिली, लिथुआनिया, नाईजीरिया और सउदी अरब को संयुक्त राष्ट्र सुरक्षा परिषद के पांच अस्थाई सदस्यों के रूप में 1 जनवरी 2014 से दो वर्षों के लिए चुना। अगले दिन सउदी अरब ने घोषित किया कि सीरियाई गृह युद्ध को सुलझाने के लिए संयुक्त राष्ट्र की अक्षमता को प्राथमिक कारण बताते हुए इस पद को अस्वीकार कर दिया।


text: सुरक्षा परिषद में 15 पद होते हैं, जिनमें से पांच स्थायी सदस्य होते हैं और दस अस्थाई सदस्य। प्रत्येक वर्ष आधे अस्थाई सदस्यों का दो वर्षों के लिए चुनाव किया जाता है। वर्तमान में पदस्थ सदस्य पुनः पद के लिए आवेदन नहीं कर सकते।


text: नियमानुसार, दस अस्थाई संयुक्त राष्ट्र सुरक्षा परिषद के पद, विभिन्न क्षेत्रीय समूहों के बीच बारी-बारी से मिलती हैं जिसमें युक्त राष्ट्र के सदस्य देश परंपरागत रूप से मतदान और प्रतिनिधित्व प्रयोजनों के लिए खुद को विभाजित करते हैं। चुनाव से पूर्व निर्वाचित सदस्य देश निम्न प्रकार हैं:


text: मतदान के बाद, सऊदी अरब ने जीतने के बावजूद सीरियाई गृहयुद्ध में संयुक्त राष्ट्र सुरक्षा परिषद के कथित तौर पर अप्रभावी रहने और 'दोहरे मापदंड’ इस्तेमाल करने का आरोप लगाते हुए पद स्वीकार करने से मना कर दिया। सऊदी अरब इस सीट के लिए पहली बार चुना गया है। यह माना जा रहा है कि संयुक्त राष्ट्र सुरक्षा परिषद सीट ठुकराने का यह प्रथम अवसर है।


title: कृष्ण नंदन प्रसाद वर्मा

text: कृष्ण नंदन प्रसाद वर्मा एक भारतीय राजनेता हैं। वे पूर्व में बिहार सरकार के शिक्षा मंत्री भी रह चुके हैं। श्री वर्मा घोसी विधानसभा क्षेत्र के पूर्व विधायक थे।


title: कृष्ण नंदन प्रसाद वर्मा

text: वर्मा का जन्म १ जनवरी १९५० को बिहार के जहानाबाद जिले में हुआ था। उन्होंने पटना विश्वविद्यालय से स्नातक किया।


title: कृष्ण नंदन प्रसाद वर्मा

text: कृष्ण वर्मा ने २००५ के बिहार विधान सभा चुनाव में मखदुमपुर से जित हासिल की। बाद में २०१५ के बिहार विधान चुनाव में घोसी से पुनः चुनाव जीता।


title: कृष्ण नंदन प्रसाद वर्मा

text: २९ जुलाई २०१७ को बिहार के मुख्यमंत्री ने एक नया मंत्रालय बनाया। इसमें कृष्ण वर्मा को शिक्षा मंत्री का पद मिला।


title: बंगाली लोग

text: भारत के बंगाल प्रांत के निवासियों को बंगाली कहते हैं। भारत के साहित्यिक व सांस्कृतिक विकास में बंगाल प्रांत के निवासियों का महत्वपूर्ण योगदान रहा है। 1947 में भारत विभाजन के पश्चात जब बंगाल का विभाजन हुआ तब पूर्वी बंगाल पाकिस्तान का अंग बन गया लेकिन जब यह भू-भाग स्वतंत्र बांग्लादेश बना तब इसके निवासियों को भी बंगाली या बांग्लादेशी कहा जाने लगा।


title: रेस 2

text: रेस २ टिप्स म्यूज़िक के बैनर तले बनी, अब्बास-मस्तान द्वारा निर्देशित एक्शन थ्रिलर फ़िल्म है। यह २००८ की फ़िल्म "रेस" की उत्तरकृत्ति है जिसमें अभिनय कलाकारों में अल्प बदलाव भी किया गया है जिसमें अनिल कपूर और सैफ़ अली ख़ान क्रमशः अपने रोबर्ट डीकोस्टा और रणवीर सिंह की अभिनय भूमिका में हैं जबकि दीपिका पादुकोण, जॉन अब्राहम, जैकलिन फर्नांडीस और अमीषा पटेल अतिरिक्त कलाकारों के रूप में जुड़े हैं। बिपाशा बसु ने अपना सोनिया मार्टिन का अभिनय अतिथि भूमिका के रूप में निभाया है। इसका कुल बजट था, "रेस 2" 25 जनवरी 2013 को जारी की गई और समालोचकों से मिली जुली समीक्षा प्राप्त की और टिकट खिड़की पर अच्छा प्रदर्शन करते हुए घरेलू सिनेमाघरों में कमाए। यह २०१३ में प्रदर्शित फ़िल्मों में प्रथम फ़िल्म है जो १०० करोड़ क्लब में शामील हुई। बॉक्स ऑफिस इंडिया के अनुसार फ़िल्म घरेलू सिनेमा में अर्ध-सफल रही और विश्वस्तर पर सफल फ़िल्म रही।


title: रेस 2

text: एक डकेती होती है जिसमें यूरोपीय प्रिटींग प्रेस की प्लेट चोरी हो जाती हैं। व्यवसाई रणवीर सिंह (सैफ़ अली ख़ान) इस समाचार को दूरदर्शन (टीवी) पर देखता है और पिछले नुकसान की भरपाई के लिए इसका लाभ उठाने का प्रयास करता है। रणवीर यूरो प्रिटींग प्लैटों को चोरी करने का नाटक करके विक्रम थापर (राजेश खट्टर) को ठगता है और अपनी योजना में सफल हो जाता है। वह विक्रम को इतनी बुरी तरह से लुटता है कि वह इस्तांबुल, तुर्की में स्थित अपने कैसीनो भी खो बैठता है।


title: रेस 2

text: यह लूट रणवीर एक योजना के तहत करता है जो उसने एक सप्ताह पहले पूर्व सड़क सेनानी और वर्तमान माफिया नेता अरमान मलिक (जॉन अब्राहम) के साथ करता है। रणवीर का अरमान से परिचय उसका दोस्त रोबर्ट डीकोस्टा (अनिल कपूर) और उसकी मंद बुद्धि सहायिका चेरी (अमीषा पटेल) द्वारा करवाया जाता है। इस लूट के बाद केवल १०% धन में थापर के कैसीनों का मालिकाना हक अरमान को देता है। इस समझोते के साथ रणवीर और अरमान की दोस्ती हो जाती है। रणवीर अरमान की चोटी बहन एलिना (दीपिका पादुकोण) के साथ रोमांस भी करता है, जो उसके सभी उपक्रमों में ५०% की भागीदारी भी रखती है और साझेदारी आरम्भ करने के लिए उसके साथ एक रात भी बिताती है।


title: रेस 2

text: अरमान और एलिना द्वारा रखी गई एक दावत में रणवीर अरमान की गर्लफ्रैण्ड ओमिशा (जैकलिन फर्नांडीस) से मिलता है और रणवीर अपनी बीवी सोनिया (बिपाशा बसु) की एक तस्वीर उसके बटुए में देखता है। वह वहाँ करतबबाजियों से उसे अपनी और आकर्षित करता है जहाँ वह उसकी जानकारी के बिना ही उसकी पोषाक को काट देता है और उसे देखे बिना ही वहाँ से चला जाता है। रणवीर अरमान के साथ एक और सौदे पर विचार-विमर्श करता है जिससे वो अपार धन प्राप्त कर सकें। अरमान पुनः तैयार हो जाता है।


title: रेस 2

text: बाद में, रणवीर आरडी को बताता है कि वह अरमान को धनवान बनाने की योजना नहीं बना रहा बल्कि वास्तव में वह अरमान को इतनी बुरी तरह से लुटने की योजना बना रहा है कि वह अपनी पूरी सम्पति खो देगा और गलियों का भिखारी बनने को मजबूर हो जायेगा। सोनिया की अरमान के हाथों हत्या का बदला लेना रणवीर की योजना का एक हिस्सा है। वह प्रतिज्ञा करता है कि जब तक अरमान को बर्बाद नहीं कर देता, तब तक वह सोनिया के अन्तिम क्रियाक्रम पूरे नहीं करेगा। रणवीर इसके बाद ओमिशा के साथ सम्पर्क स्थापित करता है, जो उसे बताती है कि वह सोनिया की बहन तान्या है और वह भी बदला लेना चाहती है। ओमिशा रणवीर की इस योजना में सहायता करने के लिए सहमत हो जाती है। मगर, रणवीर के वहाँ से निकलते ही, रणवीर ओमिशा के घर का पता लगाता है, जहाँ यह पता चलता है कि वह वास्तव में सोनिया की बहन नहीं है, लेकिन अरमान के लिए काम करती है। तथापि, रणवीर यह नहीं जानता और अब भी विश्वास करता है कि वह सोनिया की बहन है।


title: रेस 2

text: "रेस 2" भारत में एक साथ 3200 पर्दों पर प्रदर्शित की गई; यह तब तक की तीसरा सबसे बड़ा प्रदर्शन था, इससे अधिक पर्दों पर प्रदर्शित होने वाली फ़िल्मों में "एक था टाइगर" (3300 पर्दे) और "दबंग 2" (3700 पर्दे) थी।


title: रेस 2

text: बॉक्स ऑफ़िस इण्डिया के अनुसार "रेस 2" ने मल्टीप्लेक्स (बहुपर्दा) और एकल पर्दा सिनेमाघरों में "मजबूत शुरुआत" की अय्र लगभग 60%–70% सिनेमा घर दर्शकों से भरे रहे। इस फ़िल्म का पहला दिन बहुत अच्छा रहा और कुल की कमाई की। इसने अपने दूसरे दिन भी अच्छी बढ़त प्राप्त की और लगभग की कमाई की तथा शनिवार की कमाई के आधार पर तब तक की चौथी सबसे बड़ी फ़िल्म साबित हुई। "रेस 2" की प्रथम सप्ताह की कमाई अच्छी रही और रविवार को अर्जित करते हुए कुल कमाई तक पहुँचा दी। "रेस 2" सोमवार को गिर गई और मात्र ही अर्जित कर पायी।


title: मलिक दीनार

text: मलिक दीनार (, मलयालम: മാലിക് ദീനാര്) (मृत्यु 748 ईसाई) फारसी विद्वान और यात्री थे। वह राजा चेरमान् पेरुमाल के जाने के बाद भारतीय उपमहाद्वीप में प्रचार करने के लिए भारत में आने वाले पहले मुस्लिम में से एक थे। भले ही इतिहासकार उसकी मृत्यु के सही स्थान पर सहमत नहीं हैं, लेकिन यह व्यापक रूप से स्वीकार किया जाता है कि वह कासरगोड में मृत्यु हो गई और उनके अवशेष मलिक दीनार मस्जिद थलंगारा, कासरगोड में दफन कर दिए गए। "ताबिई" की पीढ़ी से संबंधित, मलिक को सुन्नी स्रोतों में एक विश्वसनीय परंपरावादी कहा जाता है, और कहा जाता है कि ऐसे अधिकारियों से मलिक इब्न अनस और इब्न सिरिन को प्रेषित किया जाता है। वह काबुल से एक फारसी गुलाम का बेटा था, जो हसन अल-बसरी का शिष्य बन गया। प्लेग की महामारी से ठीक पहले उनका निधन हो गया, जिसने 748-49 सीई में बसरा में काफी तोड़फोड़ की, जिसमें कई परंपराएं उनकी मृत्यु या तो 744-45 या 747-48 सीई थी।


title: सिंघण

text: सिंघण (1210-1247 ई.) देवगिरि के यादव वंश का राजा था। वह यादव वंश का सबसे शक्तिशाली और प्रतापी राजा सिद्ध हुआ था। 37 वर्ष के अपने शासन काल में उसने चारों दिशाओं में बहुत से युद्ध किए और देवगिरि के यादव राज्य को उन्नति की चरम सीमा पर पहुँचा दिया। होयसल राजा वीर बल्लाल ने सिंघण के पितामह भिल्लम को युद्ध में मारा था और यादव राज्य को बुरी तरह से आक्रान्त किया था। अपने कुल के इस अपमान का प्रतिशोध करने के लिए सिंघण ने द्वारसमुद्र के होयसाल राज्य पर आक्रमण किया और वहाँ के राजा वीर बल्लाल द्वितीय को परास्त कर उसके अनेक प्रदेशों पर अपना अधिकार स्थापित कर लिया।


title: सिंघण

text: सिंघण ने अपने साम्राज्य की सीमाओं को विस्तार देने के लिए कई महत्त्वपूर्ण सैनिक अभियान किये और युद्ध लड़े। होयसल वंश के राजा कि विजय के बाद सिंघण ने उत्तर दिशा में विजय यात्रा के लिए प्रस्थान किया। गुजरात पर उसने कई बार आक्रमण किए और मालवा को अपने अधिकार में लाकर काशी और मथुरा तक विजय यात्रा की। इतना ही नहीं, उसने कलचुरी राज्य को परास्त कर अफ़ग़ान शासकों के साथ भी युद्ध किए, जो उस समय उत्तर भारत के बड़े भाग को अपने स्वामीत्व में ला चुके थे।


title: सिंघण

text: कोल्हापुर के शिलाहार, बनवासी के कदम्ब और पांड्य देश के राजाओं को भी सिंघण ने आक्रान्त किया और अपनी इन दिग्विजयों के उपलक्ष्य में कावेरी नदी के तट पर एक 'विजय स्तम्भ' की स्थापना की। इसमें सन्देह नहीं कि यादव राज सिंघण एक विशाल साम्राज्य का निर्माण करने में सफल हुआ था और न केवल सम्पूर्ण दक्षिणापथ अपितु कावेरी तक का दक्षिण भारत और विंध्याचल के उत्तर के भी कतिपय प्रदेश उसकी अधीनता में आ गए थे।


title: भूत – पार्ट वन: द हॉन्टेड शिप

text: भूत – पार्ट वन: द हॉन्टेड शिप 2020 कि भारतीय हिंदी -भाषा हॉरर थ्रिलर फिल्म है जिसका निर्देशन भानु प्रताप सिंह ने किया है और संयुक्त रूप से करण जौहर, हिरो यश जौहर, अपूर्व मेहता और शशांक खेतान द्वारा निर्मित है। यह मुंबई में हुई एक सच्ची दुर्घटना पर आधारित है, और एक समुद्र तट पर स्थिर पड़े एक परित्यक्त जहाज पर एक जोड़े की कहानी कहती है। फिल्म में विक्की कौशल, भूमि पेडनेकर और आशुतोष राणा मुख्य भूमिकाओं में हैं, और यह एक योजनाबद्ध हॉरर फिल्म फ्रेंचाइजी की पहली फिल्म है।


title: भूत – पार्ट वन: द हॉन्टेड शिप

text: प्रिंसिपल फोटोग्राफी दिसंबर 2018 में शुरू हुई और सितंबर 2019 में शुरू हुई। यह 21 फरवरी, 2020 को भारत में नाटकीय रूप से रिलीज़ होने वाली है।


title: भूत – पार्ट वन: द हॉन्टेड शिप

text: जनवरी 2018 में, यह बताया गया कि विक्की कौशल और भूमि पेडनेकर ने करण जौहर द्वारा निर्मित एक हॉरर फिल्म पर हस्ताक्षर किए हैं। दिसंबर 2018 में फिल्म की शूटिंग कौशल के साथ शुरू हुई, जबकि पेडनेकर ने जनवरी के अंत में अपने हिस्से को फिल्माया। गुजरात में एक एक्शन सीक्वेंस की शूटिंग के दौरान कौशल ने अपने चीकबोन को फ्रैक्चर किया। एक दरवाजा उस पर गिर गया जिसके परिणामस्वरूप उसे 13 टांके आए। फिल्म की शूटिंग 3 सितंबर 2019 को समाप्त हो गई क्योंकि कौशल ने अपने इंस्टाग्राम अकाउंट पर एक पोस्ट साझा किया।


title: भूत – पार्ट वन: द हॉन्टेड शिप

text: फिल्म के दो आधिकारिक पोस्टर का अनावरण 19 जुलाई 2019 को कौशल ने रिलीज़ डेट के साथ किया। 13 सितंबर को पोस्टरों का एक और सेट जारी किया गया था। एक हफ्ते बाद, 20 सितंबर को, एक पोस्टर का अनावरण किया गया था जो नई रिलीज की तारीख की घोषणा करने के लिए था। फिल्म ने 30 जनवरी 2020 दो नए पोस्टर जारी किए।


title: भूत – पार्ट वन: द हॉन्टेड शिप

text: फिल्म को शुरू में 15 नवंबर 2019 को रिलीज़ करने के लिए तैयार किया गया था, लेकिन बाद में इसमें देरी हो गई और अब इसे 21 फरवरी 2020 को नाटकीय रूप से रिलीज़ किया जाना है।


title: भूत – पार्ट वन: द हॉन्टेड शिप

text: फिल्म का आधिकारिक टीज़र 31 जनवरी 2020 को धर्मा प्रोडक्शन द्वारा रिलीज़ किया गया था। फिल्म का आधिकारिक ट्रेलर 3 फरवरी 2020 को धर्मा प्रोडक्शंस द्वारा जारी किया गया था।


title: लाठी (वस्तु)

text: लाठी भारतीय युद्धकला में प्रयुक्त एक छड़ीनुमा वस्तु है। यह ६ से ८ फुट लंबी होती है। कभी-कभी इसके सिरों पर धातु का ढक्कन चढ़ाया गया होता है। भारतीय पुलिस इसका प्रयोग प्रायः भीड़ को नियंत्रित करने के लिये करती है। लाठी चलाने के विशेषज्ञ को 'लठैत' कहते हैं लाठी प्राचीन भारत के युद्ध कला का एक अभिन्न हिस्सा है समय आने पर ऐसे एक हथियार के रूप में भी इस्तेमाल किया जा सकता है भारतीय मार्शल आर्ट्स कलारिपट्टू में इसका अभ्यास कई प्रणालियों में किया जाता है लाठी चलाने में परिपूर्ण होने में एक जटिल अभ्यास प्रक्रिया से गुजरना पड़ता है


title: सुनीता-मगही का प्रथम उपन्यास

text: सुनीता 1927 में रचित मगही भाषा का पहला उपन्यास है। इसकी रचना नवादा (बिहार) के मोख्तार बाबू जयनाथ पति ने की थी। उपन्यास की कथावस्तु सामाजिक रूढ़ि बेमेल विवाह और उसका नकार है। सामाजिक वर्जना को तोड़ने और अंतरजातीय विवाह संबंध की वकालत करने वाले नायिका केन्द्रित इस उपन्यास को प्रकाशन के बाद समाज के उच्च जातियों का जबरदस्त विरोध का सामना करना पड़ा था। वर्तमान में इस उपन्यास की एक भी प्रति उपलब्ध नहीं है।


title: सुनीता-मगही का प्रथम उपन्यास

text: ‘सुनीता’ 1930 के दशक में लिखा गया एक सामाजिक और क्रांतिकारी उपन्यास है। उपन्यास की नायिका सुनीता एक उच्च जाति वाले एक सभ्रांत परिवार की लड़की है। परिवार वाले उसका विवाह एक जाति-समाज के एक धनी लेकिन वृद्ध व्यक्ति से कर देते हैं। सुनीता इस अनमेल विवाह को पसंद नहीं करती है। बचपन से ही उसका लगाव गांव के एक निम्न जाति के लड़के के साथ रहता है जो युवावस्था में आपसी प्रेम में परिणत हो चुका है। वह परिवार-समाज द्वारा की गई शादी का बंधन तोड़कर अपने निम्न जातीय प्रेमी के चली जाती है। सुनीता का यह कदम उसके परिवार-समाज को बर्दाश्त नहीं होता है। उसके बिरादरी वाले कचहरी में मुकदमा दायर कर सुनीता और उसके प्रेमी को दंडित कराना चाहते हैं। सुनीता इस सामाजिक और कानूनी हमले का प्रतिवाद करती है। बड़ी बहादुरी से वह समाज और मुकदमे का सामना करती है और अंततः विजयी होती है।


title: सुनीता-मगही का प्रथम उपन्यास

text: ‘सुनीता’ उपन्यास पर पहली परिचयात्मक समीक्षा सुप्रसिद्ध भाषाविद् सुनीति कुमार चटर्जी ने लिखी है। अप्रैल 1928 के ‘द मॉडर्न रिव्यू’ में वे लिखते हैं, ‘दक्षिण बिहार की मगही भाषा में अपनी तरह का यह पहला प्रकाशन है जिसके द्वारा हमारे समक्ष एक भयावह सामाजिक बुराई का उद्घाटन होता है। मगही समाज के जिन कुछ पहलुओं की तस्वीर इस कहानी में चित्रित की गई है, निःसंदेह वे अत्यंत विश्वनीय हैं, लेकिन इसमें चरित्रों का बहुत अधिक विकास नहीं हो सका है। यह एक छोटा-सा काम है परंतु प्राथमिक तौर पर भाषाई दृष्टि से बेशकीमती है। ...एक कृति के रूप में इस मौजूदा प्रयास को आने वाले दिनों में भारतीय भाषा और सामाजिक नृवंशविज्ञान के छात्रा निश्चित रूप से याद करेंगे क्योंकि इसमें भाषाई और सामाजिक तथ्यों का संग्रहण है।’


title: विष्णु गणेश पिंगले

text: विष्णु गणेश पिंगले (2 जनवरी 1888-17 नवम्बर 1915) भारत के स्वतंत्रता संग्राम के एक क्रान्तिकारी थे। वे गदर पार्टी के सदस्य थे। लाहौर षडयंत्र केस और हिन्दू-जर्मन षडयंत्र में उनको सन् १९१५ फांसी की सजा दी गयी।


title: अजमेरी गेट, चाँदनी चौक, दिल्ली

text: यह दिल्ली के मुगल कालीन बाजार चाँदनी चौक से जुङा एक यादगार हिस्सा है। यह पुरानी दिल्ली शहर की चारदीवारी का पाँच में से एक दरवाजा है, जिसे अजमेरी दरवाजा भी कहते हैं। यह नई दिल्ली रेलवे स्टेशन के समीप ही है।


title: विष्णु गणेश पिंगले

text: विष्णु का जन्म 2 जनवरी 1888 को पूना के गांव तलेगांव में हुआ। सन 1911 में वह इंजीनियरिंग की शिक्षा प्राप्त करने अमेरिका पहुंचे जहां उन्होंने सिटेल विश्वविद्यालय में इंजीनियरिंग कालेज में प्रवेश लिया। वहां लाला हरदयाल जैसे नेताओं का उन्हें मार्गदर्शन मिला। महान क्रांतिकारी करतार सिंह सराभा से उनकी मित्रता थी। देश में गदर पैदा करके देश को स्वतंत्र करवाने का सुनहरी मौका देखकर विष्णु गणेश बाकी साथियों के साथ भारत लौटे और ब्रिटिश इंडिया की फौजों में क्रांति लाने की तैयारी में जुट गये। उन्होंने कलकत्ता में श्री रास बिहारी बोस से मुलाकात की। वह शचीन्द्रनाथ सांयाल को लेकर पंजाब चले आए। उस समय पंजाब, बंगाल और उतर प्रदेश में सैनिक क्रांति का पूरा प्रबंध हो गया था किन्तु एक गद्दार की गद्दारी के कारण सारी योजना विफल हो गई। विष्णु पिंगले को नादिर खान नामक एक व्यक्ति ने गिरफ्तार करवा दिया। गिरफ्तारी के समय उनके पास दस बम थे। उन पर मुकदमा चलाया गया और 17 नवम्बर 1915 को सेंट्रल जेल लाहौर में उन्हें फांसी दे दी गयी।


title: लोकोपकार

text: सामान्यतः इस बात पर सहमति है कि 2500 वर्ष पहले प्राचीन ग्रीस में नाटककार एस्कीलस द्वारा या जिस किसी ने "प्रोमिथियस बाउंड" (पंक्ति 11) को लिखा था, इसके अंग्रेज़ी समतुल्य शब्द फ़िलांथ्रोपी को गढ़ा गया था। उसमें लेखक एक मिथक के रूप में कहता है कि कैसे आदिम जीवों के पास, जो मानव बन कर पैदा हुए थे, पहले कोई ज्ञान, कौशल, या किसी भी तरह की संस्कृति नहीं थी-अतः वे अपने जीवन के प्रति सतत डर के कारण, अंधेरी गुफाओं में रहते थे। देवताओं के अत्याचारी राजा ज़ीअस ने उन्हें नष्ट करने का निर्णय लिया, लेकिन एक टाइटन प्रोमिथियस ने, जिसके नाम का मतलब था "दूरदर्शिता", अपने ""फ़िलांथ्रोपोस ट्रोपोस" " या "मानवता-प्रेमी स्वभाव" के कारण उन्हें सशक्त, जीवन-वर्धक बनाने वाले दो उपहार दिए: आग, जो समस्त ज्ञान, कौशल, प्रौद्योगिकी, कला और विज्ञान का प्रतीक था और "अज्ञात आशा" या आशावाद. दोनों एक साथ चले - आग के साथ मानव आशावादी हो सकता था; आशावाद के साथ, वह मानवों की हालत में सुधार करने के लिए आग का रचनात्मक इस्तेमाल कर सकता था।


title: लोकोपकार

text: नए शब्द, φιλάνθρωπος "philanthropos" में दो शब्द संयुक्त थे: भलाई, परवाह, पोषण के अर्थ में φίλος "philos", "स्नेह भावना"; और "मानवता", "मानवजाति" या "मानवीयता" के अर्थ में ἄνθρωπος "anthropos", "मानव". प्रोमिथियस ने व्यक्तिगत रूप से आदि-मानवों से "प्रेम" नहीं किया, क्योंकि उस पौराणिक बिंदु पर किसी ऐसे व्यक्तित्व का अस्तित्व नहीं था-जिसके लिए संस्कृति की आवश्यकता होती. जाहिर है कि उसने जिसे "प्यार" किया, वह उनकी मानवीय क्षमता थी-जो उन्होंने हासिल किया था और जो "आग" और "अज्ञात आशा" के साथ हासिल कर सकते थे। प्रभावी तौर पर इन दो उपहारों ने मानव जाति का निर्माण एक स्पष्ट सभ्य जीव के रूप में पूरा किया। 'फ़िलांथ्रोपिया '-यानी मानव कहलाने के लिए मानवता से प्रेम-सभ्यता के लिए महत्वपूर्ण माना गया।


title: लोकोपकार

text: यूनानियों ने एक शैक्षिक आदर्श के रूप में "मानवता के प्रति प्रेम" को अपनाया, जिसका लक्ष्य था उत्कृष्टता ("areté")-तन, मन और आत्मा का संपूर्ण विकास, जो उदार शिक्षा का सार है।


title: लोकोपकार

text: प्लेटो अकादमी के दार्शनिक शब्दकोश ने "फ़िलांथ्रोपिया" को इस तरह परिभाषित किया: "मानवता के प्रति प्रेम से उपजने वाली बढ़िया शिक्षित अभ्यासों की दशा. मानवों के हित में उपयोगी होने की अवस्था।" रोमवासियों ने "फ़िलांथ्रोपिया" को बाद में लैटिन में बस "ह्यूमनिटास" (humanitas) मानवता के रूप में अनूदित किया। और क्योंकि प्रोमिथियस के मानवों को सशक्त बनाने के उपहारों ने ज़ीअस के अत्याचार के खिलाफ़ विद्रोह किया, "फ़िलांथ्रोपिया" आज़ादी और लोकतंत्र के साथ भी जुड़ गया। दोनों, सुकरात और एथेंस के कानूनों को "लोकोपकारी और लोकतांत्रिक" के रूप में वर्णित किया गया-एक ऐसी आम अभिव्यक्ति, जिसका विचार था कि लोकोपकारी मनुष्य स्वशासन करने में विश्वस्त रूप से सक्षम हैं।


title: लोकोपकार

text: आधुनिक संदर्भ में इन सबको एक साथ मिला कर, "फ़िलांथ्रोपी" (लोकोपकार) की चार अपेक्षाकृत आधिकारिक परिभाषाएं हैं जोकि शास्त्रीय अवधारणा से बहुत हद तक मेल खाती हैं: जॉन डब्ल्यू. गार्डनर की "सार्वजनिक भलाई के लिए निजी पहल"; रॉबर्ट पेटन की "सार्वजनिक भलाई के लिए स्वैच्छिक कार्रवाई"; लेस्टर सैलमोन की "सार्वजनिक प्रयोजनों से... निजी समय या क़ीमती वस्तुओं का दान" और रॉबर्ट ब्रेमनर की "लोकोपकार का लक्ष्य... मानव जीवन की गुणवत्ता में सुधार करना". आधुनिक लोकोपकार को अपने संपूर्ण इतिहास के साथ जोड़ने के लिए इनके संयोजन से "लोकोपकार" की सर्वोत्तम परिभाषा होगी, "सार्वजनिक भलाई के लिए निजी पहल, जीवन की गुणवत्ता पर ध्यान संकेंद्रन."


title: लोकोपकार

text: यह उसे सरकारी (सार्वजनिक भलाई के लिए सार्वजनिक पहल) और व्यावसायिक (निजी भलाई के लिए निजी पहल) से अलग करता है। "जीवन की गुणवत्ता" को शामिल करने से प्रोमिथियन मूलरूप आदर्श पर मजबूत मानवीय जोर सुनिश्चित होता है।


title: लोकोपकार

text: लोकोपकार संबंधी प्राचीन दृष्टिकोण मध्य युग में गायब हो गया, जिसे नवजागरण के साथ पुनः आविष्कृत और पुनर्जीवित किया गया और यह 17वीं सदी की शुरूआत में अंग्रेजी भाषा में आया। सर फ्रांसिस बेकन ने 1592 में एक पत्र में लिखा कि उनके "विशाल मननशील ध्येय" उनके "फ़िलांथ्रोपिया" (लोकोपकार) को व्यक्त करते हैं और अपने 1608 के निबंध "ऑन गुडनेस" में उन्होंने विषय को यूं परिभाषित किया "the affecting of the weale of men... what the Grecians call philanthropia." हेनरी कॉकेराम अपने अंग्रेज़ी शब्दकोश (1623) में “humanitie” (लैटिन में, humanitas) के लिए पर्याय के रूप में “philanthropie” का हवाला दिया-और इस तरह प्राचीन प्रतिपादन की पुष्टि की।


title: लोकोपकार

text: इस तरह एक सहयोग की संस्कृति उभरी. स्वयंसेवकों ने औपनिवेशिक समाज का निर्माण किया, या जिस तरह एलेक्सिस डी टॉक्वेविले ने बाद में "स्वैच्छिक संघ" के रूप में उनका हवाला दिया - यानी "सार्वजनिक भलाई के लिए निजी पहल, जीवन की गुणवत्ता पर ध्यान संकेंद्रन". उन्होंने कहा कि वे अमेरिकी जीवन में व्याप्त थे, वे अमेरिकी चरित्र और संस्कृति की एक ख़ास विशेषता और अमेरिकी लोकतंत्र के मूल सिद्धांत थे।[उद्धरण अपेक्षित] उन्होंने कहा कि अमेरिकी अपनी सार्वजनिक समस्याओं के लिए दूसरों-सरकार, अभिजात वर्ग, या चर्च-पर भरोसा नहीं करते थे; बल्कि उन्होंने स्वैच्छिक संघों के माध्यम से, यानी, लोकोपकार के ज़रिए ख़ुद यह कर दिखाया, जोकि लोकतांत्रिक विशेषता है।


title: लोकोपकार

text: इनमें प्रथम अमेरिकी सरकार से भी पहला था: 1620 का मेफ़्लावर कॉम्पैक्ट. [उद्धरण वांछित] तीर्थयात्री, अभी भी समुद्र की ओर लेकिन तत्कालीन अमेरिकी पानी में, घोषणा करते कि वे "सत्यनिष्ठा और पारस्परिक रूप से, परमेश्वर और एक दूसरे की उपस्थिति में, एक साथ मिल कर अपनी बेहतर व्यवस्था और संरक्षण के लिए एक नागरिक निकाय में संयोजित होते हैं।" पहला निगम, हार्वर्ड कॉलेज (1636), मैसाचुसेट्स बे कॉलोनी में ही, युवा पुरुषों को पादरी के रूप में प्रशिक्षित करने के लिए एक लोकोपकारी स्वैच्छिक संघ बना था।


title: लोकोपकार

text: जैसा कि उस समय सामान्य प्रचलन था, अमेरिकी परोपकारी संगठनों के वैचारिक आयाम थे। तीन प्रमुख अंग्रेज़ उपनिवेश-मैसाचुसेट्स, पेंसिल्वेनिया और वर्जीनिया- "राष्ट्रमंडल" शैली के थे, जिसका मतलब कथित तौर पर एक ऐसे आदर्श समाज से था जहां सार्वजनिक हित में सभी सदस्य "सार्वजनिक संपत्ति" में योगदान देते थे।


title: लोकोपकार

text: इस प्राचीन और ईसाई आदर्श के एक प्रमुख उपदेशक थे कॉटन मेथर, जिन्होंने 1710 में व्यापक रूप से पठित अमेरिकी क्लासिक, बोनीफ़ेशियस, या एन एस्से टु डू गुड प्रकाशित किया था। मेथर इस बात से चिंतित नज़र आते हैं कि मूल आदर्शवाद का ह्रास हो गया है, अतः उन्होंने लोकोपकारी दान की जीवन के एक मार्ग के रूप में पैरवी की। हालांकि उनका संदर्भ ईसाईयत था और उनके विचार भी विशेष रूप से अमेरिकी और आत्मज्ञान की दहलीज पर स्पष्ट रूप से प्राचीन थे।


title: लोकोपकार

text: "Let no man pretend to the Name of A Christian, who does not Approve the proposal of A Perpetual Endeavour to Do Good in the World.….The Christians who have no Ambition to be [useful], Shall be condemned by the Pagans; among whom it was a Term of the Highest Honour, to be termed, A Benefactor; to have Done Good, was accounted Honourable. The Philosopher [i.e., Aristotle ], being asked why Every one desired so much to look upon a Fair Object! He answered That it was a Question of a Blind man. If any man ask, as wanting the Sense of it, What is it worth the while to Do Good in the world! I must Say, It Sounds not like the Question of a Good man.” (पृ. 21)


title: लोकोपकार

text: मेथर के परोपकार संबंधी कई व्यावहारिक सुझावों में नागरिक कार्यों पर ज़ोर था - स्कूल, पुस्तकालय, अस्पताल, उपयोगी प्रकाशन आदि की स्थापना. वे मुख्य रूप से अमीर लोगों द्वारा गरीब लोगों की मदद करने के बारे में नहीं थे, बल्कि जीवन की गुणवत्ता पर ध्यान केंद्रित करते हुए, सार्वजनिक हित में निजी पहल के बारे में थे। कथित तौर पर जिन दो अमेरिकी युवाओं के जीवन को मेथर की पुस्तक ने प्रभावित किया, वे थे बेंजामिन फ़्रैंकलिन और पॉल रेवेर.


title: लोकोपकार

text: अपने समय में "प्रथम महान अमेरिकी" के रूप में माने गए बेंजामिन फ़्रैंकलिन ने 18वीं सदी के यूरोप और अमेरिका में अमेरिकी मूल्यों को बहुत महत्व दिया, ख़ास तौर पर अमेरिका के ज्ञानोदय को। उनके जीवन की कुंजी थी, उनकी प्रतिष्ठित अमेरिकी लोकोपकार भावना. उन्होंने आत्म-चेतना के साथ और जानबूझकर अपने जीवन को स्वयंसेवी सार्वजनिक सेवा की दिशा में उन्मुख किया। यहां तक कि फ़्रांस में उनके राजनीतिक प्रतिद्वंद्वी जॉन एडम्स ने घोषित किया कि "शायद ही कोई किसान या नागरिक हो, जिसने उन्हें मानव जाति का मित्र न माना हो". जर्मन आत्मज्ञान के अग्रणी दार्शनिक इमैनुअल कांट ने फ़्रैंकलिन को मानव जाति के लाभार्थ, विद्युत हेतु अपने वैज्ञानिक प्रयोगों के लिए स्वर्ग से बिजली के रूप में आग चुराने पर "नया प्रोमिथियस" नाम दिया। फ्रेंकलिन का स्कॉटिश प्रबुद्धता के साथ सीधा संबंध था; उन्हें "डॉ॰ फ्रेंकलिन" कहा जाता था, क्योंकि तीन स्कॉटिश विश्वविद्यालय-सेंट एंड्र्यूज़, ग्लैस्गो और एडिनबर्ग ने-उन्हें मानद डिग्रियों से सम्मानित किया और वहां अपनी यात्रा के दौरान उन्होंने व्यक्तिगत रूप से प्रमुख स्कॉटिश प्रबुद्ध विचारकों के साथ दोस्ती की थी।


title: लोकोपकार

text: फ़िलाडेल्फिया में, फ्रेंकलिन ने संभवतः अमेरिका में नागरिक परोपकार की पहली व्यक्तिगत प्रणाली बनाई। 1727 में एक युवा शिल्पकार के रूप में उन्होंने "जून्टो" का गठन किया: एक 12 सदस्यीय क्लब, जो शुक्रवार की शाम को वर्तमान मुद्दों और घटनाओं पर चर्चा के लिए मिलते थे। सदस्यता के लिए चार योग्यताओं में से एक था "सामान्यतः मानवता के प्रति प्रेम". दो साल बाद (1729) उन्होंने "फ़िलाडेल्फि़या गज़ट" स्थापित किया और अगले तीस वर्षों तक जून्टो को लोकोपकारी विचारों को पैदा करने और उसके परीक्षण के लिए विचारक-मंडल के रूप में और "गज़ट" को जनता का समर्थन जुटाने, स्वयंसेवकों की भर्ती और निधि जुटाने और उनका परीक्षण करने के लिए इस्तेमाल किया। यह प्रणाली साहसिक तौर पर उत्पादक और लाभप्रद थी, जिसने अमेरिका के प्रथम सदस्यता वाले पुस्तकालय (1731), स्वयंसेवी अग्नि संघ, आग बीमा संघ, अमेरिकन फ़िलसॉफ़िकल सोसाइटी (1743-4), एक अकादमी (1750-जो पेनसिल्वेनिया विश्वविद्यालय बना), एक अस्पताल (1752-चुनौतीपूर्ण अनुदान सहित निधि जुटाकर), सार्वजिनिक गलियों का निर्माण और गश्ती, नागरिक बैठक घर के लिए वित्त और निर्माण तथा कई अन्य निर्माण किए।


title: लोकोपकार

text: 1747 के दौरान पश्चिम में इंडियन और निचले डेलावेयर नदी में फ़्रांसीसी और कनाडाई ग़ैर सरकारी युद्धपोतों के साथ हिंसक संघर्ष से पेनसिल्वेनिया कॉलोनी बाधित हुआ। फ़िलाडेल्फिया में सरकार क्वेकर थी, इसलिए शांतिवादी और उसने कुछ नहीं किया। इस निष्क्रियता से लगातार निराश फ्रेंकलिन ने जून्टो से परामर्श लिया और एक पैम्फ़लेट "प्लेन ट्रूथ" प्रकाशित किया, जिसमें घोषणा की कि जब तक कि लोग स्वयं अपने हाथ में मामले को नहीं लेते, पेंसिल्वेनिया निराश्रित है। उन्होंने एक धन और निजी नागरिक सेना जुटाने के लिए "सैन्य संघ" का प्रस्ताव रखा और कुछ ही हफ्तों में एक सौ से अधिक कंपनियों ने 10,000 से अधिक सशस्त्र पुरुषों को भर्ती किया और एक सार्वजनिक लॉटरी में £6500 से अधिक उगाही की। यह अमेरिकी क्रांति का एक नमूना था।


title: लोकोपकार

text: लोकोपकार के प्राचीन दृष्टिकोण ने अमेरिकी क्रांति के लिए संकल्पनात्मक मॉडल और स्वैच्छिक संगठनों के लिए प्रक्रियात्मक मॉडल उपलब्ध कराया. क्रांति कॉनकॉर्ड, मैसाचुसेट्स में शुरू हुई-जो कथित तौर पर अमेरिकी लोकोपकार के अधिकेंद्रों में से एक रहा है।


title: लोकोपकार

text: "यहां किसी वक़्त संघर्ष के लिए तत्पर किसान खड़े थे, / और उन्होंने गोली चलाई थी जो "दुनिया भर में" सुनी गई।


title: लोकोपकार

text: इस पंक्ति में उल्लिखित 'किसान', "क्रांतिकारी" किसानों के स्वैच्छिक संघ थे, जो अपने खेतों को छोड़ कर ब्रिटिश के खिलाफ़ हथियार उठाने के लिए तैयार थे।


title: लोकोपकार

text: महाद्वीपिय सेना स्वयंसेवकों द्वारा संचालित और निजी दान द्वारा वित्त पोषित थी; उसके कमान जनरल, जॉर्ज वॉशिंगटन, ने तीन साल तक स्वयंसेवक के रूप में अवैतनिक सेवा की, जब तक कि उनकी पत्नी ने उनके बेटे जॉर्ज को जन्म दिया, स्पष्ट रूप से "pro bono publico" -यानी निःस्वार्थ जनता की भलाई. वे अक्सर अपने पत्रों पर हस्ताक्षर, “तुम्हारा लोकोपकारी” (Philanthropically yours) के रूप में करते थे।


title: लोकोपकार

text: समस्त उपनिवेशों में, स्वतंत्रता के लिए प्रतिबद्धता संस ऑफ़ लिबर्टी जैसे असंख्य स्वैच्छिक राजनीतिक संघों द्वारा पोषित थी।


title: लोकोपकार

text: फ़िलाडेल्फिया के इंडिपेंडेन्स हॉल में संस्थापकों ने एक लोकोपकारी स्वैच्छिक संगठन के रूप में काम किया। "आजादी की घोषणा" (Declaration of Independence) इतिहास की पहली घटना थी जिसमें राष्ट्रीय सरकार का निर्माण औपचारिक रूप से एक आदर्शवादी लक्ष्य कथन द्वारा शुरू किया गया-समस्त मानव जाति को संबोधित, उनकी ओर से और उनके लाभार्थ-जो स्वैच्छिक संघों में नेमी तौर पर किया जाता है। "घोषणा" संस्थापकों द्वारा व्यक्तिगत रूप से “एक दूसरे के लिए” अपना निजी जीवन, संपत्ति और पवित्र सम्मान की स्वैच्छिक प्रतिज्ञा द्वारा समाप्त होती है।


title: लोकोपकार

text: नए राष्ट्र के लिए प्रस्तावित सरकार के पहले स्वरूप को "संघ" कहा गया। अंतिम रूप, संयुक्त राज्य अमेरिका का संविधान, स्वैच्छिक संघ के रूप में अग्रसर हुआ, जिसकी शुरूआत भी लक्ष्य कथन (mission statement) के साथ हुई और-इतिहास में फिर "पहली बार"-उसके व्यक्तिगत सदस्यों, "The People", के मत द्वारा अनुसमर्थन किया गया। संविधान के "प्रस्तावना" की विशेषता थी निजी पहल, सार्वजनिक भलाई और जीवन की गुणवत्ता:


title: लोकोपकार

text: “WE THE PEOPLE of the United States, in Order to form a more perfect Union, establish Justice, insure domestic Tranquility, provide for the common defence, promote the general Welfare, and secure the Blessings of Liberty to ourselves and our Posterity, do ordain and establish this Constitution for the United States of America.”


title: लोकोपकार

text: अंततः, सबसे पहले "संघीय दस्तावेज़" (Federalist Paper) पृष्ठ 1, अनुच्छेद 1 में, अलेक्ज़ैंडर हैमिल्टन ने यह नोट करते हुए संविधान के अनुसमर्थन के लिए संस्थापकों के तर्क को प्रवर्तित किया कि "सामान्य रूप से यह टिप्पणी की गई है" कि इस नए राष्ट्र के निर्माण द्वारा, अमेरिकी लोग समस्त मानव-जाति की ओर से और उनकी भलाई के लिए कार्य कर रहे हैं। उन्होंने लिखा कि "यह देशभक्ति के साथ लोकोपकार की प्रेरणा जोड़ती है।"


title: लोकोपकार

text: और उस पर "सामान्यतः टिप्पणी" की थी-: 1776 में थॉमस पेइन ने अपने "कॉमन सेन्स" में आज़ादी का लोकप्रिय और प्रेरणादायक उद्धरण लिखा था:


title: लोकोपकार

text: “The cause of America is in a great measure the cause of all mankind. Many circumstances have, and will arise, which are not local, but universal, and through which the principles of all Lovers of Mankind (emphasis here) are affected, and in the Event of which, their Affections are interested.”


title: लोकोपकार

text: जैसा कि बेन फ्रेंकलिन ने अमेरिकी क्रांति के बारे में फ्रेंच में कहा था: "हम मानव स्वभाव की गरिमा और खुशी के लिए लड़ रहे हैं।"


title: लोकोपकार

text: जिस "लोकोपकार" के बारे में हैमिल्टन चर्चा कर रहे थे वह "अमीरों द्वारा ग़रीबों की मदद" नहीं, बल्कि जीवन की गुणवत्ता पर ध्यान केंद्रित करते हुए सार्वजनिक भलाई के लिए निजी पहल की बात थी। शास्त्रीय लोकोपकार अब प्रतिष्ठित तौर पर अमेरिकी बन गया था। संयुक्त राज्य अमेरिका न केवल लोकोपकार से बना, बल्कि लोकोपकार के लिए - प्रोमिथियन परंपरा के अनुरूप एक लोकोपकारी राष्ट्र, मानवता के लिए एक उपहार साबित हुआ।


title: लोकोपकार

text: संस्थापकों द्वारा अमेरिकी देशभक्त स्वैच्छिक संगठनों के साथ लोकोपकार के प्रतिष्ठित दृष्टिकोण का संश्लेषण, अपनी सांस्कृतिक अगुआई बनाए नहीं रख सका। प्रबोधन पर, जिसकी यह सर्वोत्कृष्ट अमेरिकी अभिव्यक्ति थी, यूरोप में फ्रांसीसी क्रांति, नेपोलियन और स्वच्छंदतावाद ने गहरा प्रभाव डाला। अमेरिका में, गणराज्य के प्रारंभिक इतिहास ने जो कुछ हासिल किया था, उसकी तीव्र, उत्पाती, विकास और छंटाई को देखा. राजनीतिक व्यवहार में बदलाव और राजनीतिक नेतृत्व पर नए लोगों की भूमिका सहित औद्योगिक क्रांति, प्रवास की लहरें, शहरी विकास और पश्चिमोन्मुख विस्तार की शुरूआत ने मिल कर, लोकोपकारी संस्कृति और उसकी संस्थापना की भावना को विघटित किया।


title: लोकोपकार

text: विघटन को देखा और खेद व्यक्त किया गया। 19वीं सदी में हॉथोर्न, एमर्सन, थोरो, मेलविले और अन्य के साथ अमेरिकी साहित्य का विकास, मुख्य रूप से प्रौद्योगिकी, शहरीकरण, औद्योगीकरण के विघटनकारी ताकतों और उनकी उपस्थिति में प्राचीन अमेरिकी मूल्यों के कथित नुकसान के प्रति विरोध था। दूसरी ओर, यह आंदोलन इस बात का सबूत था कि संस्थापकों के लिए लोकोपकारी, व्यावहारिक, आदर्शवाद की लौ बुझी नहीं थी। 1837 में, राल्फॉ वाल्डो एमर्सन ने ऊपर उद्धृत अपने "कॉनकॉर्ड हिम्न" में क्रांति की परोपकारी भावना का जश्न मनाया और अपने 1844 के निबंध "द यंग अमेरिकन" में उन्होंने लिखा,


title: लोकोपकार

text: “It seems so easy for America to inspire and express the most expansive and humane spirit; new-born, free, healthful, strong, the land of the laborer, of the democrat, of the philanthropist, of the believer, of the saint, she should speak for the human race. It is the country of the future.”


title: लोकोपकार

text: 1863 में ज्वाला अभी जीवित थी, जैसा कि गेरी विल्स ने दर्शाया, राष्ट्रपति अब्राहम लिंकन ने गेटिसबर्ग भाषण में अपने देश के लक्ष्य की प्राचीन संकल्पना को संहिताबद्ध किया और "आज़ादी की कल्पना लिए और इस प्रस्ताव को लेकर समर्पित कि सभी लोगों की रचना एकसमान हुई है" के बारे में चर्चा करते हुए उसे प्रतिष्ठापित किया।


title: लोकोपकार

text: लोकोपकारी भावना और स्वैच्छिक संगठनों की व्यावहारिक आवश्यकता और उनकी सहवर्ती सहयोगी संस्कृति ने 19वीं सदी भर पश्चिम को अपनी सीमा के साथ पूरी तरह प्रभावित किया और इस प्रकार "परोपकारी और लोकतांत्रिक" विकास के अमेरिकी स्वरूप को मज़बूत किया। अमेरिका में सभी निजी शिक्षा और धर्म अनिवार्यतः लोकोपकारी हैं, लेकिन संयुक्त राज्य अमेरिका के इतिहास में उन सभी सुधार आंदोलनों के परे-उदा., ग़ुलामी-विरोधी, महिलाओं के मताधिकार, पर्यावरण संरक्षण, नागरिक अधिकार, नारीवाद और विभिन्न शांति आंदोलन-लोकोपकारी स्वैच्छिक संगठन के रूप में प्रवर्तित हुए. जब पहली बार उनका आविर्भाव हुआ, तब अनेक संस्कृति-विरोधी और अपमानजनक थे, या के रूप में माने गए, लेकिन सभी "जीवन की गुणवत्ता पर ध्यान केंद्रित करते हुए, सार्वजनिक भलाई के लिए निजी पहल" थे।


title: लोकोपकार

text: अमेरिकी लोकोपकार ने उन चुनौतियों का सामना किया और अवसरों का लाभ उठाया, जो ना तो सरकार और ना ही व्यवसाय पूरा करते थे। अन्य क्षेत्र निश्चित रूप से अमेरिकी जीवन की गुणवत्ता को प्रभावित करते हैं, लेकिन लोकोपकार उसी पर केंद्रित है।


title: लोकोपकार

text: लोकोपकार ललित कला और प्रदर्शन कला, धार्मिक और लोकोपकारी उद्देश्यों, साथ ही शैक्षणिक संस्थानों (देखें संरक्षण) की आय का प्रमुख स्रोत है।


title: लोकोपकार

text: 1982 में, पॉल न्यूमैन ने न्यूमैन की अपनी आहार कंपनी की सह-स्थापना की और कर-पश्चात सभी लाभ विभिन्न परोपकारी संस्थाओं को दान कर दिया। 2008 में उनकी मृत्यु होने पर, कंपनी ने हज़ारों धर्मार्थ संस्थाओं को US$250 मिलियन से अधिक दान दिया। साथ ही, कोलम्बियाई गायिका शकीरा ने अपने न्यास पीस डेसकैल्सॉस के ज़रिए तीसरी दुनिया के कई देशों की मदद की।